
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 170 

Κανονισμός κατάταξης δοκίμων Πυροσβεστών και μετα¬ 
θέσεων του πυροσβεστικού προσωπικού του Πυ¬ 
ροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1, εδάφιο στ και η, του άρθρου 11 
του Ν. 1481/1984 “Οργανισμός Υπουργείου Δημόσιας 
Τάξης” (Α' 152), όπως το άρθρο αυτό αντικαταστάθηκε α¬ 
πό την παράγραφο 1 του άρθρου 1 του Ν. 1590/1986. 

β. Της παραγράφου 2 του άρθρου 1 του Ν. 1590/1986 
“Τροποποίηση διατάξεωντου Ν. 1481/1984 “Οργανισμός 
Υπουργείου Δημόσιας Τάξης" και άλλες διατάξεις” (Α’ 
49). 

γ. Του άρθρου 29Ατου Ν. 1558/1985 “Κυβέρνηση και 
Κυβερνητικά όργανα” (Α' 137), το οποίο προστέθηκε με 
το άρθρο 27του Ν. 2081/1992 (Α' 154). 

δ. Του Π.Δ. 137/1986 “Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας 
Τάξης” (Α’51). 

ε. Του Π.Δ. 108/1994 “Περιορισμός αρμοδιότητας κατα 
την έκδοση κανονιστικών διαταγμάτων και αποφάσεων 
σε θέματα αρμοδιότηταςτων Υπουργείων Π ροεδρίαςτης 
Κυβέρνησης και Δημόσιας Τάξης” (Α' 82). 

2. Το γεγονός ότι από τις διατάξεις αυτού του διατάγ¬ 
ματος δεν προκαλείται επιπλέον δαπάνη σε βάρος του 
κρατικού προϋπολογισμού σε σχέση με τη δαπάνη που 
προκαλούσαν οι μεταθέσεις του πυροσβεστικού προσω¬ 
πικού που ενεργούνταν μέχρι σήμερα. 

3. Την 243/1996 Γνωμοδότηση του Συμβουλίου της 
Επικράτειας μετά από πρόταση του Υπουργού Δημόσιας 
Τάξης, αποφασίζουμε: 

ΚΕΦΑΛΑΙΟ Α’ 

ΚΑΝΟΝΙΣΜΟΣ ΚΑΤΑΤΑΞΗΣ 
Άρθρο 1 

Προσόντα υποψηφίων Δοκίμων Πυροσβεστών 

1. Οι υποψήφιοι που επιθυμούν να καταταγούν στο 
Πυροσβεσπκό Σώμα ως Δόκιμοι Πυροσβέστες, πρέπει να 
έχουν τα εξής προσόντα και προϋποθέσεις, που πρέπει 


να συντρέχουν κατά την ημερομηνία υποβολής της αίτη¬ 
σης συμμετοχής στο διαγωνισμό και κατά το διορισμό 
τους, εκτός του ορίου ηλικίας που πρέπει να έχει ο υπο¬ 
ψήφιος κατά το χρόνο υποβολής της αίτησης. 

α. Να είναι άνδρες και γυναίκες Ελληνες πολίτες ή ομο¬ 
γενείς. 

β. Ηλικία μέχρι 26 ετών. Ειδικά οι πτυχιούχοι Ανωτάτων 
Σχολών και Τ.Ε.Ι. μπορούν να καταταγούν στο Πυροσβε¬ 
στικό Σώμα, εφόσον έχουν ηλικία μέχρι 30 ετών. Για τον υ¬ 
πολογισμό της ηλικίαςτων υποψηφίων, ως ημερομηνία γέν¬ 
νησης λαμβάνεται η 31 Δεκεμβρίου του έτους γέννησης. 

γ. Οι άνδρες να έχουν εκπληρώσει τις στρατιωτικές 
τους υποχρεώσεις ως ικανοί κατηγορίας 11 ή να έχουν α¬ 
παλλαγεί νόμιμα απ αυτές, όχι όμως για λόγους υγείας 
και οι γυναίκες να είναι τουλάχιστον 18 ετών. 

δ. Ανάστημα τουλάχιστον 1.70 μ. οι άνδρες και 1.60 μ. οι 
γυναίκες χωρίς υποδήματα, στηθική περίμετρο οι άνδρες 
0,85 μ¬ 
ε. Να έχουν σωματική ικανότητα, σύμφωνα μετά ισχυο- 
ντα για κατάταξη σε σχολές του στρατού ξηράς. 

στ. Να έχουν πίστη στο Σύνταγμα και αφοσίωση στην 
πατρίδα. 

ζ. Να μην έχουν καταδικαστεί για τέλεση ή απόπειρα τέ¬ 
λεσης κακουργήματος ή πλημμελήματος, για το οποίο ε¬ 
πιβλήθηκε ποινή φυλάκισης τουλάχιστον τριών μηνών. 
Υποψήφιοι, οι οποίοι έχουν παραπεμφθεί σε δίκη δια βου¬ 
λεύματος, μπορούν να υποβάλουν τα δικαιολογητικά κα¬ 
τάταξης, αλλά δεν κατατάσσονται στο Σώμα, αν μέχρι το 
χρόνο έκδοσης της διαταγής κατάταξης δεν έχει εκδοθεί 
αμετάκλητη αθωωτική απόφαση. Ο όρος καταδίκη περι¬ 
λαμβάνει και την καταδίκη σε ποινικό σωφρονισμό για τα 
παραπάνω εγκλήματα. 

η. Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που ο¬ 
ρίσθηκε για τη στέρησή τους. 

θ. Να μην τελούν υπό απαγόρευση ή δικασπκή αντίλη¬ 
ψη. 

2.0 αριθμός αυτών που κατατάσσονται στο Πυροσβε¬ 
στικό Σώμα καλύπτεται κατά κατηγορίες και σε ποσοστό 
για κάθε κατηγορία που καθορίζεται από την απόφαση 
προκήρυξης του διαγωνισμού με τον περιορισμό ότι το 
ποσοστό της κατηγορίας Δ δεν μπορεί να είναι μικρότερο 
του 40% των κατατασσομένων, ως εξής: 

ΚΑΤΗΓΟΡΙΑ Α 

Από τους υποψηφίους που έχουν πτυχίο Ανώτατης 
Σχολής της ημεδαπής ή αλλοδαπής. 




2506 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΑΤΗΓΟΡΙΑ Β 

Από τους υποψηφίους που έχουν πτυχίο Τ. Ε. I. ειδικότη¬ 
τας Τεχνολόγου Μηχανολογίας, Τεχνολόγου Ηλεκτρο¬ 
λογίας, Τεχνολόγου Ηλεκτρονικής, Τεχνολόγου Μηχα¬ 
νολογικών Κατασκευών και Εγκαταστάσεων, Τεχνολόγου 
Οχημάτων, Τεχνολόγου Δασοπονίας και Νοσηλευτών. 

ΚΑΤΗΓΟΡΙΑ Γ 

Από τους υποψηφίους που έχουν τουλάχιστον απολυ¬ 
τήριο Λυκείου ή άλλης ισότιμης αναγνωρισμένης σχολής 
ημεδαπής ή αλλοδαπής. 

ΚΑΤΗΓΟΡΙΑ Δ 

Από τους υποψηφίους που έχουν τουλάχιστον απολυ¬ 
τήριο Λυκείου ή άλλης ισότιμης αναγνωρισμένης Σχολής 
και επαγγελματική άδεια οδηγού αυτοκινήτου κατηγο¬ 
ρίας Γ και άνω. 

ΚΑΤΗΓΟΡΙΑ Ε 

Από τους υποψηφίους τεχνίτες των ειδικοτήτων 
Ηλεκτρονικών αποφοίτων Τεχνικού Επαγγελματικού 
Λυκείου ή Τεχνικής - Επαγγελματικής Σχολής 
Δευτεροβάθμιας Εκπαίδευσης αντίστοιχης ειδικότητας. 
Από Μηχανικούς, Ηλεκτρολόγους και Φανοποιούς από¬ 
φοιτους Μέσης ή Κατώτερης αναγνωρισμένης Τεχνικής 
Σχολής του κλάδου αυτοκινήτου τουλάχιστον τριετούς 
φοίτησης που έχουν τρία (3) χρόνια πρακτική εμπειρία σε 
συνεργεία επισκευής αυτοκινήτων, που πιστοποιείται με 
βεβαίωση του εργοδότη και παράλληλη προσκόμιση βι¬ 
βλιαρίου του ΙΚΑ. Για τη συμπλήρωση του ποσοστού που 
καθορίζεται από την απόφαση προκήρυξης για την κατη¬ 
γορία αυτή οιτεχνττεςτωνπαραπάνω ειδικοτήτων θαλαμ- 
βάνονται κατ’ ισομοιρία. Σε περίπτωση μη συμπλήρωσης 
του ποσοστού που αναλογεί σε κάποια ειδικότητα αυτό 
συμπληρώνεται από τεχνίτες των ειδικοτήτων Μηχανικού 
και Ηλεκτρολόγου. 

ΚΑΤΗΓΟΡΙΑ ΣΤ 

Από υποψηφίους που έχουν τουλάχιστον απολυτήριο 
Λυκείου ή Μέσης Τεχνικής Σχολής ισάτιμης του Λυκείου 
και διετή προϋπηρεσία σε πλοίο, αποδεικνυόμενη από βι¬ 
βλιάριο ασφάλισης του Ν.Α.Τ. 

ΚΑΤΗΓΟΡΙΑΣ 

Από υποψηφίους Μουσικούς Μπάντας τουλάχιστον α¬ 
ποφοίτους Λυκείου ή άλλης ισότιμης αναγνωρισμένης 
Σχολής, των οποίων οι μουσικές γνώσεις πιστοποιούνται 
με βεβαίωση Ωδείου ή Φιλαρμονικής. 

3. Είναι δυνατόν κατά τους διαγωνισμούς για την κατά¬ 
ταξη Δοκίμων Πυροσβεστών να μην προκηρύσσεται πο¬ 
σοστό θέσεων για όλες τις ανωτέρω κατηγορίες υποψη¬ 
φίων αλλά για εκείνες που είναι απαραίτητες για την κά¬ 
λυψη των Υπηρεσιακών αναγκών, με εξαίρεση την 
κατηγορία Δ, όπου η προκήρυξη του ελάχιστου ποστο- 
στού που αναφέρεται στην προηγούμενη παράγραφο εί¬ 
ναι υποχρεωτική. Ποσοστό της κατηγορίας Ε προκηρύσ¬ 
σεται για τις πόλεις όπου εδρεύουν πυροσβεστικά 
Συνεργεία, της κατηγορίας ΣΤ για τις πόλεις όπου υπάρ¬ 
χουν Λιμενικοί Πυροσβεστικοί Σταθμοί και της κατηγο¬ 
ρίας Ζ μόνον για την πόλη της Αθήνας. Το ποσοστό της κα¬ 
τηγορίας Ζ προσδιορίζεται από την προκήρυξη κατά όρ¬ 
γανα σύμφωνα με τις ανάγκες της Μουσικής Μπάντας του 
Σώματος. Σε διαγωνισμό για κατάταξη στις Ειδικές 
Μονάδες Αντιμετώπισης Καταστροφών οι υποψήφιοι άν- 
δρες εκτός των ανωτέρω προσόντων θα πρέπει να έχουν 
υπηρετήσει σε Ειδικές Μονάδες των Ενόπλων Δυνάμεων 
και να είναι κάτοχοι πτυχίου αλεξιπτωτιστή ή υποβρύχιου 
καταστροφέα. 

4. Για κάθε μία από τις προκηρυχθείσες κατηγορίες συ-' 
ντάσσονται από την επιτροπή κατάταξης πίνακες υποψη¬ 
φίων κατά πόλεις, αντίστοιχοι των κατηγοριών αυτών. 


Από τους πίνακες αυτούς διορίζονται κατά σειρά επιτυ¬ 
χίας μέχρι να συμπληρωθούν τα ποσοστά που καθορίζο¬ 
νται στην απόφαση προκήρυξης του διαγωνισμού. Στην ί¬ 
δια απόφαση καθορίζονται τα σχετικά με την αλληλοσυ¬ 
μπλήρωση των πινάκων στις περιπτώσεις μη 
συμπλήρωσής τους από υποψηφίους ή σε περίπτωση ε¬ 
ξάντλησής τους. 

Άρθρο 2 

Διαγωνισμός για την κάλυψη θέσεων Πυροσβεστικών 

Υπηρεσιών 

1. Γιατην κάλυψη υπηρεσιακών αναγκών σε προσωπικό 
των Υπηρεσιών του Πυροσβεστικού Σώματος προκηρύσ¬ 
σεται πανελλήνιος διαγωνισμός για την κάλυψη συγκε¬ 
κριμένων θέσεων των Υπηρεσιών αυτού κατά πόλη. 
Ποσοστό 10% του συνολικού αριθμού των θέσεων που 
προκηρύσσονται καλύπτεται από γυναίκες υποψήφιες. 

2. Οι συμμετέχοντες στο διαγωνισμό μπορούν να είναι 
υποψήφιοι για τις Υπηρεσίες μιάς μόνο πόλης. Πριν από 
την προκήρυξη διαγωνισμού ο Αρχηγός του Πυρο¬ 
σβεστικού Σώματος με απόφασή του, που δημοσιεύεται 
στην Εφημερίδα της Κυβέρνησης, ορίζει με γνώμονα τις 
υπηρεσιακές ανάγκες, πόσες από το σύνολο των κενών 
οργανικών θέσεων πυροσβεστών Γενικών Υπηρεσιών κα¬ 
τά κατηγορία θα καλυφθούν και σε ποιές Υπηρεσίες κατά 
πόλη. Στην απόφαση αυτή δεν συμπεριλαμβάνονται οι ορ¬ 
γανικές θέσεις των Πυροσβεστικών Υπηρεσιών στις οποί¬ 
ες οι θέσεις αυτές μπορούν να καλυφθούν από πυροσβε¬ 
στικούς υπαλλήλους, που υπηρετούν κατά την έναρξη ι¬ 
σχύος του παρόντος διατάγματος και επιθυμούν να 
υπηρετήσουν σ’ αυτές. Ειδικά για τις Ειδικές Μονάδες 
Αντιμετώπισης Καταστροφών κενές θεωρούνται οι θέ¬ 
σεις αυτών που δεν μπορούν να καλυφθούν από πυρο¬ 
σβεστικούς υπαλλήλους που έχουν τα προσόντα του τέ¬ 
ταρτου εδαφίου της παραγράφου 3 του προηγούμενου 
άρθρου και ηλικία μικρότερη των 35 ετών. 

3. Οι κατατασσόμενοι με το διαγωνισμό της προηγού¬ 
μενης παραγράφου πυροσβεστικοί υπάλληλοι υπηρε¬ 
τούν υποχρεωτικά για ένα (1) έτος σε μία από τις 
Διοικήσεις Πυροσβεστικών Υπηρεσιών Αθήνας, Πειραιά 
και Θεσσαλονίκης και στη συνέχεια στις Υπηρεσίες της 
πόλης στην οποία διορίσθηκαν και δεν μετατίθενται απ’ 
αυτήν παρά μόνο στις περιπτώσεις που προβλέπεται γι’ 
αυτούς από τον κανονισμό μεταθέσεων του πυροσβεστι¬ 
κού προσωπικού. 

Άρθρο 3 

Προκήρυξη διαγωνισμού - δικαιολογητικά υποψηφίων 

1.0 διαγωνισμός για την κατάταξη ιδιωτών ως Δοκίμων 
Πυροσβεστών Γενικών Υπηρεσιών προκηρύσσεται με α¬ 
πόφαση του Αρχηγού του Πυροσβεστικού Σώματος. Στην 
απόφαση αναγράφονται τα απαιτούμενα προσόντα, κα¬ 
θορίζεται ο τόπος, η ημερομηνία και ο τρόπος διεξαγω¬ 
γής του διαγωνισμού, οι θέσεις κατά φύλο που θα καλυ¬ 
φθούν κατά πόλη και κατηγορία, καθώς και κάθε άλλη 
σχετική μ’ αυτόν λεπτομέρεια. Περίληψη της απόφασης 
αυτής ανακοινώνεται στα καταστήματα όλων των 
Πυροσβεστικών Υπηρεσιών και δημοσιεύεται υποχρεωτι¬ 
κά σε δύο τουλάχιστον εφημερίδες της πρωτεύουσας και 
στις εφημερίδες της έδρας της Πυροσβεστικής 
Υπηρεσίας σε περίπτωση τοπικού διαγωνισμού. Η ημερο¬ 
μηνία υποβολής των αιτήσεων και των δικαιολογητικών 
των υποψηφίων για τη συμμετοχή στο διαγωνισμό πρέπει 
να απέχει τουλάχιστον δεκαπέντε (15) ημέρες από τη δη¬ 
μοσίευση της προκήρυξης. 

2. Οι ιδιώτες που επιθυμούν να καταταγούν στο Πυρο¬ 
σβεστικό Σώμα ως Δόκιμοι Πυροσβέστες υποβάλλουν 
στις Πυροσβεστικές Υπηρεσίες του τόπου καταγωγής ή 
διαμονής τους μέσα στις προθεσμίες που ορίζει η προκή¬ 
ρυξη του διαγωνισμού: 

α. Αίτηση σύμφωνα με το καθορισμένο από το 
Πυροσβεστικό Σώμα υπόδειγμα. 

β. Υπεύθυνη δήλωση του άρθρου 8 του Ν. 1599/1986, ό¬ 
τι έχουν τις προϋποθέσεις και τα απαιτούμενα από την 
προκήρυξη του διαγωνισμού προσόντα και ότι τα αναφε- 
ρόμενα στην αίτησή τους στοιχεία είναι αληθή. Στην ίδια 
δήλωση αναφέρουν αν υπάγονται στις ευεργετικές δια¬ 
τάξεις του άρθρου 7 παρ. 3 του παρόντος διατάγματος. 

γ. Επικυρωμένο φωτοαντίγραφο του δελτίου ταυτότη¬ 
τάς τους. 

δ. Επικυρωμένα αντίγραφα στρατολογίας τύπου Α’, του 
τίτλου σπουδώντους, των πτυχίων ξένωνγλωσσών, της ε¬ 
παγγελματικής άδειας οδηγού, για τους επιθυμούντες να 
καταταγούν ως οδηγοί και πιστοποιητικών προϋπηρεσίας 
για τις κατηγορίες που απαπείται. Προκειμένου για αθλη¬ 
τές του άρθρου 5 του παρόντος διατάγματος πιστοποιη¬ 
τικό της οικείας ομοσπονδίας του αθλήματος ή της 
Επιτροπής Ολυμπιακών Αγώνων. 

ε. Οποιοδήπστε άλλο αποδεικτικό στοιχείο απαιτείται α¬ 
πό την απόφαση προκήρυξης του διαγωνισμού. 

Οι υποψήφιοι που κατάγονται ή διαμένουν σε οικισμούς 
όπου δεν υπάρχει Πυροσβεστική Υπηρεσία, καταθέτουν 
τις αιτήσεις στην πλησιέστερη Πυροσβεστική Υπηρεσία 
του τόπου καταγωγής ή διαμονής τους. 

3. Οι Διοικητές ή οι νόμιμοι αναπληρωτές των Υπηρε¬ 
σιών που δέχονται τις αιτήσεις των υποψηφίων: 

α. Ελέγχουν την ακρίβεια και την πληρότητα της σύντα¬ 
ξης αυτών και την εμπρόθεσμη υποβολή τους. 

β. Μετρούν το ανάστημα και τη στηθική περίμετρο των 
υποψηφίων και συντάσσουν για τον καθένα σχετική βε¬ 
βαίωση που επισυνάπτουν στα δικαιολογητικά τους. 

γ. Επιστρέφουν, με έγγραφό τους που κοινοποιείται και 
στην Επιτροπή Κατάταξης, τα δικαιολογητικά στους υπο¬ 
ψηφίους που δεν διαθέτουν τα απαιτούμενα προσόντα. 

δ. Γνωστοποιούν εγγράφως στους υποψηφίους την η¬ 
μερομηνία και τον τόπο όπου θα διεξαχθούν οι προβλε- 
πόμενες εξετάσεις, που έχουν προκαθορισθεί από την 
Επιτροπή Κατάταξης και υποβάλλουν σ’αυτήν τα δικαιο- 
λογητικά το ταχύτερο. 

Αρθρο 4 

Επιτροπή Κατάταξης - εξετάσεις και βαθμολογία 
υποψηφίων 

1. Για την εξέταση των υποψηφίων και τη σύνταξη των 
προβλεπομένων στο άρθρο 6 του παρόντος διατάγματος 
πινάκων συγκροτείται με απόφαση του Αρχηγού Πυρο¬ 
σβεστικού Σώματος Επιτροπή Κατάταξης που απστελεί- 
ται από έναν (1) Αρχιπύραρχο ή Πύραρχο ως Πρόεδρο και 
δύο (2) ακόμα ανώτερους Αξιωματικούς ως μέλη. Στην ί¬ 
δια απόφαση ορίζονται και ισάριθμα αναπληρωματικά μέ¬ 
λη. Ως γραμματέας της επιτροπής ορίζεται Πυραγός. Το 
έργο της επιτροπής στις περιπτώσεις που απαιτείται, 
βοηθούν αξιωματικοί του Πυροσβεστικού Σώματος, που 
ορίζονται για το σκοπό αυτό με διαταγή του Αρχηγείου 
Πυροσβεστικού Σώματος, ύστερα από εισήγηση του 
Προέδρου της Επιτροπής. 

2. Οι υποψήφιοι αρχικά εξετάζονται από τις αρμόδιες 
Επιτροπές Αναρρωτικών Αδειών ως εξής: 

α. Οσοι καταθέτουντα δικαιολογητικά τους σε Υπηρεσί¬ 
ες των Περιφερειακών Διοικήσεων Πυροσβεστικών Υπη¬ 
ρεσιών Αττικής, Στερεάς Ελλάδας, Κρήτης, Βορείου και 


Νοτίου Αιγαίου εξετάζονται από την Εππροπή Αναρ¬ 
ρωτικών Αδειών του Νομού Αττικής. 

β. Οσοι καταθέτουν τα δικαιολογητικά τους σε Υπηρε¬ 
σίες των Περιφερειακών Διοικήσεων Πυροσβεστικών 
Υπηρεσιών Ανατολικής Μακεδονίας και Θράκης, Κεν¬ 
τρικής Μακεδονίας, Διπτκής Μακεδονίας και Θεσσαλίας 
εξετάζονται από την Επιτροπή Αναρρωτικών Αδειών της 
Διοίκησης Πυροσβεστικών Υπηρεσιών Θεσσαλονίκης. 

γ. Οσοι καταθέτουν τα δικαιολογττπκά τους σε Υπηρε¬ 
σίες των Περιφερειακών Διοικήσεων Πυροσβεστικών 
Υπηρεσιών Ηπείρου, Ιονίων Νήσων, Δυτικής Ελλάδας και 
Πελοποννήσου εξετάζονται από την Επιτροπή Αναρ¬ 
ρωτικών Αδειών της Διοίκησης Πυροσβεστικών Υπη¬ 
ρεσιών Πάτρας. 

Εάν κάποιο από τα τρία μέλη της Επιτροπής ελλείπει, α¬ 
πουσιάζει ή κωλύεται αναπληρώνεται από το αρμόδιο όρ¬ 
γανο συγκρότησης της Επιτροπής με Υγειονομικό Αξιω¬ 
ματικό του Σώματος και μόνο για την εξέταση των υποψη¬ 
φίων δοκίμων πυροσβεστών. Οι Επιτροπές Αναρρωτικών 
Αδειών εξετάζουν τους υποψήφιους μακροσκοπικά (αρτι- 
μέλεια, όψη, θρέψη, ομιλία, κινητικότητα αρθρώσεων). Η 
γνωμοδότηση των Υγειονομικών Επιτροπών για την κα¬ 
ταλληλότητα ή μη κάθε υποψηφίου υποβάλλεται στην 
Επιτροπή Κατάταξης και επισυνάπτεται στα δικαιολογητι- 
κά τους. Υποψήφιοι που κρίνονται υγειονομικά ακατάλλη¬ 
λοι αποκλείονται των περαπέρω διαδικασιών του διαγωνι¬ 
σμού με πρακπκό των ανωτέρω Υγειονομικών Επιτροπών 
που τοιχοκολλείται στην Πυροσβεστική Υπηρεσία στην έ¬ 
δρα της οποίας διενεργούνται οι εξετάσεις. 

3. Για την εξακρίβωση των σωματικών δυνατοτήτων και 
της αντοχής τους οι υποψήφιοι υποβάλλονται σε αθλητι¬ 
κές δοκιμασίες. Οι αθλητικές δοκιμασίες διενεργούνται 
στις πόλεις όπου οι υποψήφιοι εξετάσθηκαν από τις 
Επιτροπές Αναρρωτικών Αδειών από τριμελείς Επιτροπές 
Εξέτασης που συγκροτούνται με απόφαση του Αρχηγού 
Πυροσβεστικού Σώματος και αποτελούνται από έναν 
Αντιπύραρχο ή Επιπυραγό Γ.Υ., ως πρόεδρο και δύο κα¬ 
τώτερους αξιωματικούς Γ.Υ. ως μέλη. Ως Γραμματέας ο¬ 
ρίζεται κατάλληλος βαθμοφόρος του Σώματος. Γιατον έ¬ 
λεγχο της αθλητικής επίδοσης οι υποψήφιοι υποβάλλο¬ 
νται στα εξής αγωνίσματα: 

(1) Αλμα σε μήκος τουλάχιστον 3,5 μ. για τους άνδρες 
και 2,5 μ. για τις γυναίκες (τρεις προσπάθειες). 

(2) Αλμα σε ύψος τουλάχιστον 1 μ. για τους άνδρες και 
0,80 για τις γυναίκες (τρεις προσπάθειες). 

(3) Δρόμος 1000 μ. για τους άνδρες και 800 μ. για τις γυ¬ 
ναίκες σε χρόνο τουλάχιστον 4’ και 20” (μία προσπάθεια). 

(4) Βάδισμα σε δοκό μήκους δέκα (10) μέτρων, πλάτους 
οκτώ (8) εκατοστών και ύψους ενός μέτρου από το έδα¬ 
φος και με τρεις (3) υποχρεωτικές στάσεις χωρίς πτώση. 
Επιτρέπεται μία μόνο προσπάθεια. 

Υποψήφιοι που δεν μπορούν να ανταποκριθούν έστω και 
σε μία από τις παραπάνω δοκιμασίες κρίνονται ως μη ικα¬ 
νοί και αποκλείονται των περαπέρω διαδικασιών με πρα¬ 
κτικό της Επιτροπής Εξέτασης Αθλητικών Δοκιμασιών που 
τοιχοκολλεπαι στην έδρα της Υπηρεσίας όπου διενεργού- 
νται οι εξετάσεις και κοινοποιείται στην Επιτροπή 
Κατάταξης. Εάν κατά το χρόνο της εξέτασης του υποψη¬ 
φίου στις αθληπκές δοκιμασίες παρουσιαστεί κώλυμα ε¬ 
ξέτασής του, η αρμόδια Εππροπή Εξέτασης Αθλητικών 
Δοκιμασιών δύναται να αναβάλει για μία φορά την εξέτα¬ 
ση σε άλλο χρόνο, όχι όμως πέραν του χρόνου που καθο¬ 
ρίζεται για τη διενέργεια των αθλητικών δοκιμασιών. 

4. Για την κατάταξη των υποψηφίων σε σειρά εππυχίας 
κατα κατηγορία και πόλη η Εππροπή κατάταξης ενεργεί 
ως εξής: 

α. Η κατάταξη σε σειρά επιτυχίας των υποψηφίωντων κα¬ 
τηγοριών Α και Β γίνεται ξεχωριστά κατά κατηγορία με βά¬ 
ση το βαθμό του πτυχίου τους, στον οποίο προστίθενται μία 
(1) μονάδα για όσους έχουν δίπλωμα μεταπτυχιακών σπου¬ 
δών τουλάχιστον ενός έτους και μιάμισυ (1,5) μονάδα στον 
υποψήφιο που κατέχει πτυχίο επιπέδου ΡΒΟΡΙΟΙΕΝΟΥ για 
την αγγλική ή αντίστοιχο για τις άλλες γλώσσες των χωρών 
μελώντης Ευρωπαϊκής Ενωσης ή μία (1) μονάδα για όποιον 
κατέχει πτυχίο επιπέδου ΙΟϊΜΞΒ γιατην αγγλική ή αντίστοι¬ 
χο για τις άλλες γλώσσες. Η συνολική βαθμολογία του υπο¬ 
ψηφίου πολλαπλασιάζεται επίτο συντελεστή εκατό (100). Η 
βαθμολογία εξάγεται μέχρι χιλιοστού της μονάδας. Σε πε¬ 
ρίπτωση ισοβαθμίας προηγείται στη σειρά βαθμολογίας ο 
υποψήφιος που έχει μεγαλύτερο βαθμό πτυχίου Α.Ε.Ι. ή 
Τ.Ε.Ι.. Σε περίπτωση νέας ισοβαθμίας προηγείται εκείνος 
που είναι έγγαμος με τα περισσότερα παιδιά και σε περί¬ 
πτωση νέας ισοβαθμίας προηγείται ο έχωντη μεγαλύτερη 
ηλικία. Σε περίπτωση και πάλι ισοβαθμίας γίνεται κλήρωση 
από την Εππροπή Κατάταξης παρουσία των ισοβαθμού- 
ντων υποψηφίων. 

β. Η κατάταξη σε σειρά επιτυχίας των υποψηφίων των 
κατηγοριών Γ, ΣΤ και Ζ γίνεται ξεχωριστά κατά κατηγορία 
με βάση το γενικό βαθμό του απολυτηρίου Λυκείου. Στο 
βαθμό αυτό προστίθεται μιάμισυ (1,5) μονάδα στον υπο¬ 
ψήφιο που κατέχει πτυχίο επιπέδου ΡΒΟΡΙΟΙΕΝΟΥ για 
την αγγλική ή αντίστοιχο για τις άλλες γλώσσες των χω¬ 
ρών μελών τής Ευρωπαϊκής Ενωσης ή μία (1) μονάδα για 
όποιον κατέχει πτυχίο επιπέδου ΙΟΜΕΡ για την αγγλική ή 
αντίστοιχο για τις άλλες γλώσσσες. Η συνολική βαθμολο¬ 
γία κάθε υποψηφίου πολλαπλασιάζεται επίτο συντελεστή 
εκατό (100). Η βαθμολογία εξάγεται μέχρι χιλιοστού της 
μονάδας. Σε περίπτωση ισοβαθμίας προηγείται στη σειρά 
επιτυχίας ο υποψήφιος που έχει μεγαλύτερο γενικό βαθ¬ 
μό στο απολυτήριο του Λυκείου. Σε περίπτωση νέας ισο¬ 
βαθμίας προηγείται ο υποψήφιος που έχει μεγαλύτερο 
μέσο όρο στα μαθήματα της Ελληνικής Γλώσσας και 
Γραμματείας ή Εκθεσης, των Αρχαίων, Μαθηματικών, 
Φυσικής και Χημείας του τίτλου σπουδών τους. Σε περί¬ 
πτωση που στο απολυτήριο τίτλου σπουδών δεν υπάρχει 
βαθμός σε κάποιο από τα μαθήματα αυτά λαμβάνεται ο 
μέσος όρος των υπολοίπων από αυτά τα μαθήματα και σε 
περίπτωση νέας ισοβαθμίας προηγείται ο έγγαμός με τα 
περισσότερα παιδιά. Σε περίπτωση και πάλι ισοβαθμίας 
γίνεται κλήρωση από την Εππροπή Κατάταξης παρουσία 
των ισοβαθμούντων υποψηφίων. 

γ. Η κατάταξη σε σειρά επιτυχίας των υποψηφίων της 
κατηγορίας Δ’ γίνεται με βάση το βαθμό του τίτλου σπου¬ 
δών τους στον οποίο προστίθεται μιάμισυ (1,5) μονάδα 
στον υποψήφιο που κατέχει πτυχίο επιπέδου ΡΒΟΡΙ- 
ΟΙΕΝΟΥ για την αγγλική ή αντίστοιχο για τις άλλες γλώσ¬ 
σες των χωρών μελώντης Ευρωπαϊκής Ενωσης ή μία (1) 
μονάδα για όποιον κατέχει πτυχίο επιπέδου ίΟννΕΒ για 
την αγγλική ή αντίστοιχο για τις άλλες γλώσσες. Στο ά¬ 
θροισμα των ανωτέρω βαθμολογιών προστίθενται πέντε 
(5) μονάδες για τον κάθε υποψήφιο που έχει επαγγελμα¬ 
τική άδεια οδηγού Ε’ κατηγορίας ή τρεις (3) μονάδες για 
τον υποψήφιο που κατέχει άδεια Δ’ κατηγορίας. Επίσης 
στους ανωτέρω βαθμούς προστίθεται μία (1) μονάδα για 
κάθε πλήρες έτος προϋπηρεσίας που έχει ο υποψήφιος 
μετά τη χρονολογία απόκτησης άδειας οδήγησης τουλά¬ 
χιστον Γ’ κατηγορίας. Η συνολική βαθμολογία για κάθε υ¬ 
ποψήφιο πολλαπλασιάζεται επί το συντελεστή εκατό 
(100). Η βαθμολογία εξάγεται μέχρι χιλιοστού της μονά¬ 
δας. Σε περίπτωση ισοβαθμίας προηγείται στη σειρά επι¬ 
τυχίας ο υποψήφιος που κατέχει άδεια μεγαλύτερης κα¬ 
τηγορίας. Σε περίπτωση νέας ισοβαθμίας προηγείται ε¬ 


κείνος που είναι έγγαμος μετά περισσότερα παιδιά και σε 
περίπτωση και νέας ισοβαθμίας ο έχωντη μεγαλύτερη η¬ 
λικία. Σε περίπτωση και πάλι ισοβαθμίας γίνεται κλήρωση 
από την Επιτροπή Κατάταξης παρουσία των ισοβαθμού- 
ντων υποψηφίων. 

δ. Η κατάταξη σε σειρά επιτυχίας των υποψηφίων της 
κατηγορίας Ε γίνεται χωριστά κατά ειδικότητες, αφού 
προστεθούν στο γενικό βαθμό του απολυτηρίου του 
Τεχνικού Λυκείου ή του πτυχίου της Τεχνικής Σχολής από 
την οποία έχουν αποφοπήσει, μιάμισυ (1,5) μονάδα στον 
υποψήφιο που κατέχει πτυχίο επιπέδου ΡΒΟΡΙΟΙΕΝΟΥ 
για την αγγλική ή αντίστοιχο για τις άλλες γλώσσες των 
χωρών μελώντης Ευρωπαϊκής Ενωσης ή μία (1) μονάδα 
για όποιον κατέχει πτυχίο επιπέδου ΙΟΪΛ/ΕΒ για την αγ¬ 
γλική ή αντίστοιχο για τις άλλες γλώσσες. Στο άθροισμα 
των ανωτέρω βαθμολογιών προστίθενται δύο (2) μονάδες 
σ’ όποιον υποψήφιο έχει απολυτήριο Τεχνικού Λυκείου ή 
πτυχίου Τεχνικής - Επαγγελματικής Σχολής Δευτεροβάθ¬ 
μιας Εκπαίδευσης. Η συνολική βαθμολογία για κάθε υπο¬ 
ψήφιο πολλαπλασιάζεται επί το συντελεστή εκατό (100). 
Η βαθμολογία εξάγεται μέχρι χιλιοστού της μονάδας. Σε 
περίπτωση ισοβαθμίας προηγείται σε σειρά εππυχίας ο υ¬ 
ποψήφιος που κατέχει απολυτήριο Τεχνικού Λυκείου ή 
πτυχίο Τεχνικής - Επαγγελματικής Σχολής Δευτεροβάθ¬ 
μιας Εκπαίδευσης. Σε περίπτωση νέας ισοβαθμίας προη¬ 
γείται εκείνος που έχει μεγαλύτερη προϋπηρεσία και σε 
περίπτωση και νέας ισοβαθμίας προηγείται ο υποψήφιος 
που είναι έγγαμος με τα περισσότερα παιδιά. Σε περίπτω¬ 
ση και πάλι ισοβαθμίας γίνεται κλήρωση από την 
Εππροπή Κατάταξης παρουσία των ισοβαθμούντων υπο¬ 
ψηφίων. 

5. Στους υποψηφίους των κατηγοριών Γ’ έως και Ζ’ που, 
εκτός του υποχρεωτικού τίτλου σπουδών που απαιτείται 
για την κατηγορία τους, κατέχουν και αναγνωρισμένο α¬ 
πό το Κράτος πτυχίο άλλης Σχολής διετούς φοιτήσεως 
και άνω προστίθεται στη βαθμολογία τους μία (1) μονάδα. 

6. Η προϋπηρεσία των υποψηφίων, προκειμένου να 
βαθμολογηθεί, πρέπει να βεβαιώνεται από το Ταμείο 
Συντάξεων Αυτοκινητιστών, για όσους είναι ασφαλισμέ¬ 
νοι σ’ αυτό και για όσους είναι ασφαλισμένοι στο I. Κ. Α., με 
βεβαίωση της αρμόδιας κατά τόπο Επιθεώρησης 
Εργασίας, που πιστοποιείται το χρονικό διάστημα κατάτο 
οποίο ο υποψήφιος εργόσθηκε με την ιδιότητα του οδη¬ 
γού και παράλληλη προσκόμιση αντιγράφου του βιβλια¬ 
ρίου του I. Κ.Α. για το αντίστοιχο χρονικό διάστημα. 

Άρθρο 5 

Στους διαγωνισμούς για κατάταξη περισσοτέρων των 
διακοσίων δοκίμων πυροσβεστών σε μία πόλη, αριθμός 
μέχρι δέκα (10) καλύπτεται από αθλητές, εκ των αναφε- 
ρομένων στα άρθρα 22 και 23 του Ν.2009/1992 (Φ.Ε.Κ. 

18/Α), οι οποίοι έχουν τα προσόντα και τις προϋποθέσεις 
που απαπούνται για τους λοιπούς υποψηφίους, εκτός α¬ 
πό το όριο ηλικίας, που γι’ αυτούς ορίζεται το 30ο έτος. Σε 
περίπτωση που οι υποψήφιοι υπερβαίνουν τον ως άνω α¬ 
ριθμό, προηγούνται όσοι επιτυγχάνουν διάκριση, κατά 
σειρά σε διοργανώσεις ολυμπιακών, παγκόσμιων ή πα¬ 
νευρωπαϊκών αγώνων ή καταρρίπτουν ή ισοφαρίζουν πα¬ 
γκόσμια ή πανευρωπαϊκή επίδοση και ακολουθούν κατά 
σειρά, όσοι επιτυγχάνουν διάκριση σε διοργάνωση 
Μεσογειακών ή Βαλκανικών αγώνων ή καταρρίπτουν ή ι¬ 
σοφαρίζουν πανελλήνια επίδοση. Εάν οι υποψήφιοι έχουν 
πετύχει διάκριση σε ίδια διοργάνωση, προηγούνται εκεί¬ 
νοι που καταλαμβάνουν την καλύτερη θέση και μεταξύ 
αυτών που έχουν την ίδια θέση όσοι έχουν υψηλότερο 
βαθμό απολυτηρίου Λυκείου. 

Άρθρο 6 

Σύνταξη - Κύρωση - Ισχύς πινάκων υποψηφίων 

1. Μετά το τέλος των διαδικασιών του άρθρου 4, η 
Επιτροπή Κατάταξης συντάσσει τους εξής πίνακες: 

α. Επιτυχόντων με σειρά επιτυχίας κατά κατηγορία και 
κατά πόλη στον οποίο φαίνονται αναλυτικά οι βαθμολο¬ 
γίες του κάθε υποψηφίου, σύμφωνα μετηνπαραγρ. 4του 
άρθρου 4. 

β. Αποτυχόντων στις αθλητικές δοκιμασίες και κριθέ- 
ντων υγειονομικά ακατάλληλων. 

γ. Μη παρουσιασθέντων για εξέταση. 

2. Οι πίνακες της προηγούμενης παραγράφου υπογρά¬ 
φονται από τα μέλη της Επιτροπής Κατάταξης και υπο¬ 
βάλλονται με μέριμνα του Προέδρου της μαζί με τα δικαι- 
ολογητικά των υποψηφίων στο αρμόδιο Τμήμα της 
Διεύθυνσης Προσωπικού του Αρχηγείου Πυροσβεστικού 
Σώματος. Στους πίνακες επιτυχόντων αναγράφεται η 
βαθμολογία κάθε υποψηφίου, τα μόρια που συγκεντρώνει 
και τα πρόσθετα προσόντα του, όταν ζητούνται από την 
προκήρυξη και έχουν δηλωθεί από τον υποψήφιο. Οι πί¬ 
νακες αυτοί τοιχοκολλούνται στην Πυροσβεστική Υπηρε¬ 
σία για την οποία διενεργήθηκε ο διαγωνισμός και κάθε υ¬ 
ποψήφιος που αναγράφεται στον πίνακα επιτυχόντων μέ¬ 
σα σε αποκλειστική προθεσμία δέκα (10) ημερών από την 
τοιχοκόλληση, επιτρέπεται να υποβάλλει αίτηση διόρθω¬ 
σης στην τοπική Πυροσβεστική Υπηρεσία για τα στοιχεία 
εκείνα του πίνακα τα οποία δεν έχουν υπολογισθεί ορθά. 
Οι αιτήσεις υποβάλλονται υπηρεσιακά στον Αρχηγό 
Πυροσβεστικού Σώματος, ο οποίος μέσα σε δέκα (10) η¬ 
μέρες από τη λήξη της προθεσμίας του προηγούμενου ε¬ 
δαφίου προβαίνει στην εξέταση της βασιμότητας αυτών 
και αν απαιτεπαι ενεργεί τις διορθωτικές πράξεις γνω¬ 
στοποιώντας στον ενδιαφερόμενο την απόφασή του. 

3.0 Αρχηγός του Πυροσβεστικού Σώματος μέσα σε έ¬ 
να μήνα από τη λήξη των προθεσμιών της προηγούμενης 
παραγράφου, με απόφασή του που δημοσιεύεται στην 
Εφημερίδα της Κυβέρνησης, κυρώνει τους πίνακες επιτυ- 
χόντων. Εκαστος των πινάκων επιτυχόντων ισχύει για ένα 
(1) έτος από τη δημοσίευσή του στην Εφημερίδα της 
Κυβέρνησης. 

Άρθρο 7 

Υγειονομική Εξέταση - Κατάταξη - Ορκωμοσία 

1. Μετά τη δημοσίευση των πινάκων επιτυχόντων, ο 
Υπουργός Δημόσιας Τάξης με απόφασή του που δημοσι¬ 
εύεται στην Εφημερίδα της Κυβερνήσεως καλείτους επι- 
τυχόντες ονομαστικά, κατά κατηγορία και πόλη, τον απαι- 
τούμενο αριθμό για κατάταξη στο Πυροσβεστικό Σώμα 
σύμφωνα με τη σειρά επιτυχίας τους. 

2. Αν σε μία πόλη ο αριθμός των επιτυχόντων είναι μι¬ 
κρότερος των προκηρυχθεισών θέσεων, καλούνται για 
συμπλήρωση των θέσεων αυτών ισάριθμοι επιτυχόντες 
της ίδιας κατηγορίας από τήν πλησιέστερη πόλη, εφόσον 
το επιθυμούν και αν και πάλι δεν καλυφθεί ο αριθμός των 
θέσεων λόγω απροθυμίας των κληθέντων, καλείται από ε- 
πιτυχόντεςτης ίδιας πόλης ανάλογος αριθμός μέχρι εξα- 
ντλήσεως του σχετικού πίνακα επιτυχόντων. Αν και πάλι 
δεν καλυφθεί ο αριθμός, συνεχίζεται η ίδια διαδικασία α¬ 
πό την αμέσως πλησιέστερη προς την πόλη για την οποία 
διενεργήθηκε ο διαγωνισμός και ούτω καθ’ εξής μέχρι να 
συμπληρωθούν όλες οι θέσεις. 

3. Για τον υπολογισμό του αριθμού των επιτυχόντων 
που καλούνται για κατάταξη και ο οποίος δεν μπορεί να εί¬ 
ναι μεγαλύτερος των κενών οργανικών θέσεων πυροσβε¬ 
στικού προσωπικού που προκηρύχθηκαν, λαμβάνεται υ¬ 


πόψη κατά πόλη και κατηγορία και το ποσοστό των ευερ¬ 
γετικών διατάξεων που προβλέπεται από την παράγρ. 1 
του άρθρου 2 του Π.Δ. 53/1989 (Α’ 26). Αν κατά τον υπο¬ 
λογισμό του αριθμού που αντιστοιχεί στα παραπάνω πο¬ 
σοστά προκύπτει πέραν του ακεραίου και κλασματικό υ¬ 
πόλοιπό μεγαλύτερο του μισού της μονάδας, υπολογίζε¬ 
ται η αμέσως ανώτερη ακέραια μονάδα, ενώ αν το 
υπόλοιπο είναι ίσο ή μικρότερο του μισού της μονάδας 
δεν υπολογίζεται. Αν κατά τον παραπάνω υπολογισμό δεν 
προκύπτει ακέραιος αλλά μόνον κλασματικός αριθμός, 
αυτός υπολογίζεται ως μονάδα. Οταν η προκηρυχθείσα 
θέση σε μία ή περισσότερες κατηγορίες είναι μία (1), στη 
θέση αυτή διορίζεται ο υποψήφιος στον οποίον έχουν ε¬ 
φαρμογή οι ανωτέρω ευεργετικές διατάξεις και έχει την 
καλύτερη σειρά επιτυχίας από τους άλλους υποψήφιους 
που εμπίπτουν σε αυτές. Εάν το προβλεπόμενο από τις 
παραπάνω ευεργετικές διατάξεις ποσοστό δεν καλυφθεί, 
ο αριθμός που υπολείπεται συμπληρώνεται από υποψή¬ 
φιους που δεν εμπίπτουν σ’ αυτές. 

4. Οι κατατασσόμενοι, κατά την προσέλευσή τους στην 
Πυροσβεστική Ακαδημία, είναι υποχρεωμένοι να προσκο¬ 
μίσουν τα ακόλουθα δικαιολογητικά: 

α. Την αστυνομική τους ταυτότητα. 

β. Πιστοποιητικό Εισαγγελίας ότι δεν διώκονται. 

γ. Πιστοποιητικό Ποινικού Μητρώου. Τα υπό στοιχεία 
(β) και (γ) δικαιολογητικά πρέπει να έχουν εκδοθεί μέσα 
στο τελευταίο τρίμηνο πριν από την ημερομηνία κατάτα¬ 
ξης- 

5. Οι κατατασσόμενοι πριν την ορκωμοσία τους παρα- 
πέμπονται, από την Επιτροπή Αναρρωτικών Αδειών 
Πυροσβεστικού Σώματος Νομού Αττικής, σε στρατιωτικό 
νοσοκομείο για κλινικές και παρακλινικές εξετάσεις, σύμ¬ 
φωνα με τα ισχύοντα για κατάταξη σε στρατιωτικές σχο¬ 
λές. Οσοι κριθούν με γνωμάτευση της ανωτέρω Υγειονο¬ 
μικής Επιτροπής υγειονομικά ακατάλληλοι, διαγράφο¬ 
νται από τους πίνακες επιτυχόντων και ανακαλείται η 
απόφαση διορισμού τους με απόφαση του Υπουργού 
Δημόσιας Τάξης. Το ίδιο γίνεται και για αυτούς που προ¬ 
σκομίζουν ελλειπή ή ανακριβή δικαιολογητικά. 

6. Οσοι κριθούν υγειονομικά κατάλληλοι και τα δικαιο- 
λογητικάτους είναι πλήρη και έγκυρα δίνουντον όρκο του 
Δημόσιου Υπάλληλου ενώπιον του Διοικητή της Πυρο¬ 
σβεστικής Ακαδημίας και αρχίζουν την εκπαίδευσή τους 
στο Τμήμα Δοκίμων Πυροσβεστών. 

7. Οσοι δεν παρουσιασθούν την ημερομηνία που ορίζε¬ 
ται για κατάταξη, θεωρούνται ότι παραιτήθηκαν του δι¬ 
καιώματος της κατάταξης στο Πυροσβεστικό Σώμα, ε¬ 
κτός αν η μη έγκαιρη προσέλευσή τους οφείλεται σε λό¬ 
γους ανωτέρας βίας. Το δικαιολογημένο ή αδικαιολόγητο 
της καθυστέρησης για κατάταξη κρίνεται από τον Αρχηγό 
του Πυροσβεστικού Σώματος. Καθυστέρηση για λόγους 
ανωτέρας βίας δεν μπορεί να διαρκέσει περισσότερο από 
είκοσι (20) ημέρες από την ημερομηνία που ορίζεται για 
κατάταξη. 

8. Οι θέσεις εκείνων που δεν προσήλθαν για κατάταξη 
καθώς και εκείνων που ο διορισμός τους ανακλήθηκε, 
σύμφωνα με την παράγραφο 5 του παρόντος άρθρου, κα¬ 
λύπτονται με πρόσκληση ισάριθμων υποψηφίων από τους 
οικείους πίνακες κατά σειρά επιτυχίας. 

9. Το αρμόδιο Τμήμα της Διεύθυνσης Προσωπικού μπο¬ 
ρεί να ελέγχει με έγγραφό του, προς τις εκδούσες αρχές , 
την εγκυρότητα των δικαιολογητικών στα οποία στηρί- 
χθηκε η βαθμολόγηση των υποψηφίων που επελέγησαν 
για κατάταξη. 

10. Δόκιμοι Πυροσβέστες οι οποίοι εισήλθαν στην 
Πυροσβεστική Ακαδημία, με ψευδή ή ανακριβή δικαιολο- 

γητικά, εκτός από τις τυχόν ποινικές ευθύνες που έχουν, 
αποβάλλονται οποτεδήποτε από αυτήν, με απόφαση του 
Αρχηγού Πυροσβεστικού Σώματος, σύμφωνα με τις σχε¬ 
τικές διατάξεις του Κανονισμού Πυροσβεστικής 
Ακαδημίας. Επίσης οι Δόκιμοι Πυροσβέστες κατάτη διάρ¬ 
κεια της φοίτησής τους στην Πυροσβεστική Ακαδημία α¬ 
ποβάλλονται οποτεδήποτε από αυτήν, με απόφαση του 
Αρχηγού Πυροσβεστικού Σώματος και σύμφωνα με τις 
σχετικές διατάξεις του Κανονισμού αυτής, αν απολέσουν 
κάποιο από τα προς κατάταξη προσόντα, εκτός του ορίου 
ηλικίας ή διαπιστωθεί έλλειψη αυτού ή για πειθαρχικούς 
λόγους, σύμφωνα με τα οριζόμενα στον Κανονισμό της 
Πυροσβεστικής Ακαδημίας. 

Άρθρο 8 

Καταστροφή δικαιολογητικών 

Τα δικαιολογητικά των υποψηφίων που δεν κατατάχθη¬ 
καν, διατηρούνται στο Αρχείο του Αρχηγείου Πυροσβε¬ 
στικού Σώματος για όσο διάστημα έχουν ισχύ οι κυρωμέ- 
νοιπίνακες και μετά καταστρέφονται, σύμφωνα με τις δια¬ 
τάξεις που ισχύουν κάθε φορά για την εκκαθάριση των 
Αρχείων, εκτός αν υπάρχει εκκρεμής σχετική δίκη. 

ΚΕΦΑΛΑΙΟ Β' 

ΚΑΝΟΝΙΣΜΟΣ ΜΕΤΑΘΕΣΕΩΝ 
Άρθρο 9 
Μεταθέσεις 

Οι μεταθέσεις των πυροσβεστικών υπαλλήλων διενερ- 
γούνται στις εξής περιπτώσεις: 
α. Για κάλυψη κενών οργανικών θέσεων, 
β. Λόγω συμπλήρωσης ορισμένου χρόνου σε Υπηρεσία, 
γ. Γ ια λόγους υγείας, 
δ. Λόγω σπουδών. 

ε. Λόγω καταφανούς υπαιτιότητας του υπαλλήλου, 
στ. Λόγω συνυπηρέτησης ή κατόπιν αιτήσεων αμοιβαί¬ 
ας μετάθεσης, 
ζ. Λόγω δυσμενούς κρίσεως. 
η. Λόγω προαγωγής του υπαλλήλου. 

Αρθρο 10 

Τοποθετήσεις - μεταθέσεις για κάλυψη κενών οργανικών 
θέσεων 

Οι πυροσβεστικοί υπάλληλοιτοποθετούνται και μετατί¬ 
θενται σε οργανικές θέσεις του βαθμού τους. Σε εξαιρετι¬ 
κές περιπτώσεις οι πυροσβεστικοί υπάλληλοι μπορούν να 
υπηρετήσουν μετά από αιτιολογημένη απόφαση του 
Υπουργού Δημόσιας Τάξης για τους Αξιωματικούς ή του 
Αρχηγού Πυροσβεστικού Σώματος για τους Πυρονόμους 
και Υπαξιωματικούς αποφοίτους Παραγωγικής Σχολής 
κατά περίπτωση, σε οργανικές θέσεις κατώτερες του 
βαθμού τους, εφόσον με τις συγκεκριμένες τοποθετήσεις 
ή μεταθέσεις εξυπηρετείται το υπη, εσιακό συμφέρον, με 
τον περιορισμό ότι, οι Αξιωματικοί ι τιτρέπεται να υπηρε¬ 
τούν σε θέση που προβλέπεται για - ν προηγούμενο βαθ¬ 
μό τους, μόνο όταν άλλος συνάδελφός τους του βαθμού 
αυτού δεν επιθυμεί να υπηρετήσει στη θέση αυτή και ε¬ 
φόσον οι ίδιοι το επιθυμούν. 

Άρθρο 11 

Μεταθέσεις λόγω συμπλήρωσης ορισμένου χρόνου σε 
Υπηρεσία. 

1. Η συνολική υπηρετούσα δύναμη σε προσωπικό του 
Πυροσβεστικού Σώματος κατανέμεται, τον Δεκέμβριο ε- 
κάστου έτους, στις λειτουργούσες Υπηρεσίες αυτού με 


απόφαση του Υπουργού Δημόσιας Τάξης με υποχρεωτι¬ 
κή πρόβλεψη όμοιας δύναμης σε όμοιας Τάξης Υπηρε¬ 
σίες, τόσο στο σύνολο όσο και κατά βαθμούς στους αξιω¬ 
ματικούς και με την υποχρέωση για τους υπαλλήλους α¬ 
πό το βαθμό του Πυρονόμου και κάτω όπως στις μάχιμες 
Υπηρεσίες τουλάχιστον το 1/5 και το 1/3 της δύναμης να 
είναι αντίστοιχα απόφοιτοι παραγωγικής Σχολής και οδη¬ 
γοί πυροσβεστικών οχημάτων. Με βάση την κατανομή αυ¬ 
τή διενεργούνται οι μεταθέσεις του προσωπικού για την 
κάλυψη των κενών θέσεων των Υπηρεσιών. Οι υπάλληλοι 
Ειδικών Υπηρεσιών κατανέμονται και υπηρετούν μόνο 
στις αντίστοιχες της ειδικότητάς τους Υπηρεσίες. Τυχόν 
υπεράριθμοι υπάλληλοι μετατίθενται υποχρεωτικά ως ε¬ 
ξής: Προηγούνται όσοι έχουν συμπληρώσει το χρόνο της 
παραγράφου 3 του παρόντος στην πόλη που υπηρετούν, 
απ’ αυτούς δε προτιμούνται όσοι δεν έχουν δηλώσει την 
πόλη αυτή ως πόλη συμφερόντων. Αν πρόκειται να μετα¬ 
τεθούν ως υπεράριθμοι αυτοί που έχουν συμπληρώσει το 
χρόνο της παραγράφου 3 του παρόντος και προκύπτει α¬ 
νάγκη να γίνει επιλογή μεταξύ αυτών που έχουν δηλώσει 
τηνπόλη αυτή ωςπόλη συμφερόντων ή μεταξύ αυτώνπου 
δεν έχουν δηλώσει την πόλη αυτή ως πόλη συμφερόντων, 
τότε η επιλογή και στις δύο περιπτώσεις γίνεται με βάση 
τα λιγότερα μόρια που διαθέτουν. Αν υπάρχουν υπερά¬ 
ριθμοι που δεν έχουν συμπληρώσει το χρόνο της παρα¬ 
γράφου 3 του παρόντος, τότε μετατίθενται οι υπάλληλοι 
που έχουν τα λιγότερα μόρια, με την προϋπόθεση ότι συ¬ 
μπληρώνουν διετία μέχρι 31 Αυγούστου του έτους μετα¬ 
θέσεων στην πόλη που υπηρετούν, από αυτούς δε προτι- 
μούνται όσοι δεν έχουν δηλώσει την πόλη αυτή ως πόλη 
συμφερόντων. 

2. Οι υπηρετούντες κατά τη δημοσίευση του παρόντος 
Διατάγματος πυροσβεστικοί υπάλληλοι υποχρεούνται να 
υποβάλουν δήλωση προτίμησης της πόλης στην οποία ε¬ 
πιθυμούν να υπηρετήσουν και η οποία λογίζεται, για την 
εφαρμογή των διατάξεωντου παρόντος Διατάγματος, ως 
πόλη συμφερόντων τους. Ως πόλη συμφερόντων ο υπάλ¬ 
ληλος δύναται να επιλέξει: 

α) Την πόλη γέννησής του, εφόσον σ’ αυτή εδρεύει 
Πυροσβεστική Υπηρεσία ή την πλησιέστερη προς τον τό¬ 
πο γέννησής του πόλη στην οποία εδρεύει Πυροσβεστική 
Υπηρεσία. 

β) Την πόλη στην οποία υπηρετεί κατά τη δημοσίευση 
του παρόντος διατάγματος και 

γ) Την πόλη στην οποία έχει ιδιόκτητη κατοικία ο ίδιος ή 
η σύζυγός τους, του γεγονότος αποδεικνυομένου με δη¬ 
μόσια έγγραφα. Γ ια τις ανωτέρω περιπτώσεις α και γ οι υ¬ 
πάλληλοι Ειδικών Υπηρεσιών μπορούν να δηλώσουν την 
πλησιέστερη στον τόπο γέννησης ή κατοικίας τους πόλη 
όπου λειτουργεί αντίστοιχη Ειδική Υπηρεσία. Αν ο υπάλ¬ 
ληλος δηλώσει διαφορετική πόλη συμφερόντων από τις 
ανωτέρω περιπτώσεις οφείλει με αναφορά του να αιτιο¬ 
λογήσει επαρκώς την επιλογή του αυτή. Η αναφορά αυτή 
εισάγεται στο αρμόδιο Συμβούλιο Μεταθέσεων, το οποίο 
εξετάζει τη βασιμότηταή μητων λόγων. Εάντο Συμβούλιο 
κρίνει επαρκείς τους προτεινόμενους λόγους, με απόφα¬ 
σή του, που γνωστοποιείται στον ενδιαφερόμενο, εγκρί¬ 
νει την πόλη που επέλεξε ο υπάλληλος, ως πόλη συμφε¬ 
ρόντων του. Σε διαφορετική περίπτωση ο υπάλληλος 
υποχρεούται να επιλέξει μία από τις πόλεις που αναφέ- 
ρονται στις ανωτέρω περιπτώσεις. Δηλώσεις που έχουν 
υποβληθεί για το σκοπό αυτό εξακολουθούν να ισχύουν ε¬ 
φόσον δεν υποβληθούν νέες. Αλλαγή της πόλης των συμ¬ 
φερόντων επιτρέπεται μόνο ύστερα από αίτηση του υ¬ 
παλλήλου στις περιπτώσεις γάμου του υπαλλήλου, από- 
ιαησης πρώτης κατοικίας από τον υπάλληλο ή τη σύζυγό 

του σε διαφορετική πόλη, λύσης του γάμου του ή θανά¬ 
του της συζύγου του. Αλλαγή πόλης συμφερόντων γίνε¬ 
ται μόνο ύστερα από ομόφωνη απόφαση του οικείου 
Υπηρεσιακού Συμβουλίου Μεταθέσεων. Οι αιτήσεις για 
αλλαγή τόπου συμφερόντων οποτεδήποτε και αν έχουν υ¬ 
ποβληθεί εξετάζονται από 1/9 έως 1/12 εκάστου έτους. 

3. Επιπυραγοί που συμπληροί)νουν τέσσερα (4) συνεχή 
έτη και οι νεώτεροίτους στο βαθμό αξιωματικοί έξι (6) συ¬ 
νεχή έτη καθώς και Πυρονόμοι, Υπαξιωματικοί και 
Πυροσβέστες που συμπληρώνουν οκτώ (8) συνεχή έτη 
παραμονής σε πόλη έδρα Πυροσβεστικής Υπηρεσίας με¬ 
τατίθενται υποχρεωτικά, εφόσον υπάρχουν αιτήσεις άλ¬ 
λων υπαλλήλων που έχουν την πόλη αυτή ως πόλη συμ¬ 
φερόντων τους και επιθυμούν να υπηρετήσουν στην ίδια 
πόλη, σύμφωνα με τις προϋποθέσεις που ορίζονται στο 
άρθρο αυτό. Κατά την εφαρμογή της διάταξης αυτής, ε¬ 
άν υπάρχουν περισσότεροι υπάλληλοι που έχουν συ¬ 
μπληρώσει τα ανωτέρω έτη παραμονής σε κάποια πόλη α¬ 
πό τους επιθυμούντες να μετατεθούν στην πόλη αυτή, τό¬ 
τε μετατίθενται εκείνοι οι οποίοι έχουν τα λιγότερα μόρια, 
σύμφωνα με τον υπολογισμό του άρθρου 18 του παρό¬ 
ντος. Σε περίπτωση που δύο ή περισσότεροι υπάλληλοι έ¬ 
χουν τον αυτό αριθμό μορίων, μετατίθενται οι νεότεροι 
απ’ αυτούς ως προς την αρχαιότητα. Μεταθέσεις από τον 
τόπο συμφερόντων του υπαλλήλου για πόλη που απέχει 
λιγότερο από 50 χιλιόμετρα απ’ αυτόν καθώς και μεταθέ¬ 
σεις για οπουδήποτε, εφόσον αυτές διήρκεσαν λιγότερο 
από έξι (6) μήνες και ο υπάλληλος επέστρεψε στον τόπο 
των συμφερόντων του, δεν διακόπτουν τον χρόνο του 
πρώτου εδαφίου της παρούσας. 

4. Εφόσον υπάρχουν σε Πυροσβεστικές Υπηρεσίες κε¬ 
νές θέσεις, σύμφωνα με την παράγραφο 1 του παρόντος 
άρθρου ή πρόκειται να δημιουργηθούν σ’ εφαρμογή των 
διατάξεωντης προηγούμενης παραγράφου, οι θέσεις αυ¬ 
τές καταλαμβάνονται από υπαλλήλους που έχουν υπο¬ 
βάλλει αίτηση μετάθεσης για την Υπηρεσία αυτή, ανάλο¬ 
γα με τα μόρια που συγκεντρώνουν, προηγούνται δε πά¬ 
ντοτε όσοι έχουν πόλη συμφερόντων τους την πόλη στην 
οποία επιθυμούν να μετατεθούν. Σε περίπτωση που δύο ή 
περισσότεροι υπάλληλοι έχουν τον αυτό αριθμό μορίων 
μετατίθενται οι αρχαιότεροι απ’ αυτούς. 

5. Αιτήσεις μεταθέσεων έχουν το δικαίωμα να υποβά¬ 
λουν όσοι υπάλληλοι έχουν τουλάχιστον διετία σε πόλη έ¬ 
δρα Πυροσβεστικής Υπηρεσίας, ανεξαρτήτως αν υπάρ¬ 
χουν κενές θέσεις. Οι πυροσβεστικοί υπάλληλοι που πρό¬ 
κειται να μετατεθούν από Υπηρεσία, σύμφωνα με τις 
διατάξεις της παραγράφου 3 του παρόντος άρθρου, μπο¬ 
ρούν να ζητήσουν να υπηρετήσουν, σε πόλη της επιθυ¬ 
μίας τους, εφόσον σ’ αυτή υπάρχουν κενές θέσεις προ¬ 
σωπικού, με βάση τα μόρια που διαθέτουν, άλλως η 
Υπηρεσία μπορεί να τους μεταθέσει σε οποιαδήποτε άλ¬ 
λη πόλη που υπάρχουν ανάγκες σε προσωπικό, των εχό- 
ντων τα λιγότερα μόρια μετατιθεμένων στις πιο απομα¬ 
κρυσμένες Υπηρεσίες. Οι μετατιθέμενοι κατά τον τρόπο 
αυτό υπάλληλοι έχουν δικαίωμα μετάθεσης για άλλη πό¬ 
λη μετά την πάροδο διετίας. 

6. Αξιωματικοί του Πυροσβεστικού Σώματος, Πυρονό- 
μοι, Υπαξιωματικοί και Πυροσβέστες μετά τη συμπλήρω¬ 
ση ενός έτους παραμονής σε Υπηρεσίες των Περιφε¬ 
ρειακών Διοικήσεων Πυροσβεστικών Υπηρεσιών Βορείου 
Αιγαίου, Νοτίου Αιγαίου, Κρήτης, Ιονίων Νήσων εκτός της 
Λευκάδας μετατίθενται υποχρεωτικά, κατά την περίοδο 
των τακτικών μεταθέσεων στην πόλη των συμφερόντων 
τους ή σε άλλη πόλη προτίμησής τους εφόσον συγκε¬ 
ντρώνουν τον ανάλογο αριθμό μορίων. Η ρύθμιση αυτή 
δεν έχει εφαρμογή για τους υπαλλήλους που δεν επιθυ- 


μούντη μετάθεσή τους. Για τη συμπλήρωση του ανωτέρω 
χρόνου δεν υπολογίζεται ο χρόνος αργίας και η απουσία 
λόγω αναρρωτικών αδειών και ελευθερίας γιατρού α¬ 
θροιστικά πέραντου ενός (1) μηνός. Εάν κατά τη διάρκεια 
του έτους αυτού υπάλληλος φοιτήσει στο Τμήμα 
Αρχιπυροσβεστών της Πυροσβεστικής Ακαδημίας ή σε 
σχολεία και κέντρα της ημεδαπής ή αλλοδαπής ύστερα α¬ 
πό επιθυμία του ή απόσπαση με αίτησή του ο χρόνος αυ¬ 
τός δεν υπολογίζεται για τη συμπλήρωση του έτους. 

7. Πυροσβεστικοί υπάλληλοι που έχουν υπηρετήσει στο 
παρελθόν περισσότερο από ένα έτος στις Υπηρεσίες της 
προηγούμενης παραγράφου, δεν μετατίθενται για δεύτε¬ 
ρη φορά σ’ οποιαδήποτε εκ των Υπηρεσιών αυτών, εφό¬ 
σον ομοιόβαθμοι ή νεότεροι τους δεν έχουν υπηρετήσει 
στις Υπηρεσίες αυτές. Η ρύθμιση αυτή δεν ισχύει στην 
περίπτωση που οι ίδιοι επιθυμούν τη μετάθεση. 

8. Ο χρόνος των αποσπάσεων για υπηρεσιακούς λό¬ 
γους του Υπαλλήλου αφαιρείται για τον υπολογισμό του 
χρόνου της παραγράφου 3 του παρόντος άρθρου. Ο χρό¬ 
νος των αποσπάσεων που έγιναν με αίτηση του Υπαλ¬ 
λήλου, ανεξάρτητα από τη διάρκειάτους, δεν αφαιρείται 
από τον υπολογισμό του χρόνου της παραγράφου 3 του 
παρόντος άρθρου καθώς καιγιατον υπολογισμό του χρό¬ 
νου συμπλήρωσης διετίας, όπου αυτή απαιτείται από τον 
παρόντα κανονισμό. 

Αρθρο 12 

Μεταθέσεις για λόγους υγείας 

1. Οι μεταθέσεις για λόγους υγείας διενεργούνται μετά 
από αίτηση του υπαλλήλου, όταν ο ίδιος ή μέλος της οι- 
κογένειάς του, πάσχει από δυσίατο νόσημα και αποδε¬ 
δειγμένα στον τόπο όπου υπηρετεί ο υπάλληλος δεν υ¬ 
πάρχει η αναγκαία υγειονομική και νοσοκομειακή υποδο¬ 
μή για την αντιμετώπιση του νοσήματος και για πόλη όπου 
υπάρχει η υποδομή αυτή. Το δυσίατο του νοσήματος και 
η αδυναμία αντιμετώπισής του στην πόλη όπου υπηρετεί 
ο υπάλληλος πιστοποιείται από την Ανωτάτη Υγειονομική 
Επιτροπή του Πυροσβεστικού Σώματος για τους υπαλλή¬ 
λους και με την προσκόμιση βεβαίωσης Κρατικού 
Νοσοκομείου για τα μέλη της οικογένειάς του. Ως μέλη, 
για την εφαρμογή των διατάξεων του παρόντος άρθρου, 
νοούνται η σύζυγος και τα τέκνα του υπαλλήλου. 

2. Αίτηση μετάθεσης για λόγους υγείας υποβάλλεται ο¬ 
ποτεδήποτε και η μετάθεση πραγματοποιείται εντός μη¬ 
νός από την υποβολή της αίτησης, έστω και αν δεν υπάρ¬ 
χουν κενές θέσεις στις πόλεις όπου ζητά να μετατεθεί ο υ¬ 
πάλληλος. 

3. Τα πιστοποιητικά που βεβαιώνουντο δυσίατο του νο¬ 
σήματος ανανεώνονται κάθε έτος. Οι υπάλληλοι που με¬ 
τατίθενται για λόγους υγείας των ιδίων ή μελών των οικο¬ 
γενειών τους λογίζονται στην πόλη που μετατέθηκαν ως 
υπεράριθμοι και όταν εκλείψου ν οι λόγοι που προκάλεσαν 
τη μετάθεση επιστρέφουν στην Υπηρεσία απ’ όπου 
προήλθαν, εκτός αν επιθυμούν να μετατεθούν αλλού, 
σύμφωνα με τις διατάξεις του παρόντος Κανονισμού. 
Στην πόλη όπου ο υπάλληλος μετατίθεται για λόγους υ¬ 
γείας δεν λαμβάνει μόρια για όσο διάστημα υπηρετεί σ’ 
αυτή, της πόλης αυτής λογιζομένης ως πόλης συμφερό- 
ντωντου και για τη συμπλήρωση του χρόνου της παραγρ. 
3 του άρθρου 11 του παρόντος. 

4. Αξιωματικοί που βρίσκονται στην κατάσταση της 
Υπηρεσίας Γραφείου μπορούν να υπηρετούν ως υπεράριθ¬ 
μοι σε Υπηρεσίες που προβλέπεται αντίστοιχη θέση του 
βαθμού τους, με τον περιορισμό ότι σε κάθε Πυροσβεστικό 
Σταθμό θα υπηρετεί ένας εξ’ αυτών και δύο σε κάθε 
Διοίκηση Πυροσβεστικών Υπηρεσιών ή Περιφερειακή 
Διοίκηση. 

Αρθρο 13 

Μεταθέσεις λόγω σπουδών 

Οι μεταθέσεις αυτές ενεργούνται με αίτηση του υπαλ¬ 
λήλου για σπουδές του ιδίου σε δημόσια Ανώτατη Σχολή 
ή μέλους της οικογένειάς του σε δημόσια Ανώτατη ή 
Ανώτερη Σχολή για την απόκτηση πρώτου πτυχίου και η 
διάρκειά τους δεν μπορεί να παραταθεί πέραν των προ- 
βλεπομένων ετών φοίτησης συν δύο έτη, τα έτη φοίτησης 
υπολογιζόμενα από της εγγραφής. Οι μεταθέσεις αυτές 
είναι υποχρεωτικές για τη Διοίκηση, εκτός από την περί¬ 
πτωση που στην οργανική δύναμη της Υπηρεσίας που ε¬ 
πιθυμεί να μετατεθεί ο υπάλληλος δεν προβλέπεται θέση 
ανάλογη του βαθμού του. Μετάθεση για σπουδές πυρο¬ 
σβεστικού υπαλλήλου σε Ανώτερη Σχολή της τριτοβάθ¬ 
μιας εκπαίδευσης επιτρέπεται μόνο στην περίπτωση ει¬ 
σαγωγής του σ’ αυτήν με τη διαδικασία των Πανελληνίων 
Εξετάσεων. Στην πόλη όπου ο υπάλληλος μετατίθεται λό¬ 
γω σπουδών δεν λαμβάνει μόρια, για όσο διάστημα υπη¬ 
ρετεί σ’αυτή, της πόλης λογιζομένης ως πόλης συμφερό- 
ντωντου. Οταν εκλείψουν οι λόγοι που προκάλεσαν τη με¬ 
τάθεση, ο υπάλληλος διέπεται από τις διατάξεις περί 
μεταθέσεωντου παρόντος Κανονισμού. 

Αρθρο 14 

Μεταθέσεις για λόγους καταφανούς υπαιτιότητας 
του υπαλλήλου 

Πυροσβεστικοί υπάλληλοι που τιμωρούνται για σοβαρά 
πειθαρχικά παραπτώματα με ανώτερη πειθαρχική ποινή ή 
διώκονται για τα ποινικά αδικήματα, της υπεξαίρεσης, α¬ 
πιστίας και απάτης σε βάρος του Δημοσίου, δωροδοκίας, 
παράβασης καθήκοντος, παράνομης οπλοφορίας και ο¬ 
πλοχρησίας, παράβασης του νόμου περί ναρκωτικών, ε- 
ππρέπεται, ύστερα από απόφαση του αρμόδιου συμβου¬ 
λίου μεταθέσεων, να μετατίθενται κατά παρέκλιση των 
διατάξεων του παρόντος κανονισμού. 

Άρθρο 15 

Αμοιβαίες μεταθέσεις - μεταθέσεις για συνυπηρέτηση 

1. Οι αμοιβαίες μεταθέσεις ενεργούνται μεταξύ των υ¬ 
παλλήλων του Πυροσβεστικού Σώματος κατόπιν αιτήσε- 
ώς τους, που υποβάλλεται οποτεδήποτε και ανεξάρτητα 
από το χρόνο παραμονής στην Υπηρεσία που υπηρετούν, 
εφόσον ανεξαρτήτως βαθμού εκτελούν τα αυτά καθήκο¬ 
ντα. Δεν εππρέπεται αμοιβαία μετάθεση με υπάλληλο 
που έχει θεμελιώσει δικαίωμα σύνταξης καθώς και με υ¬ 
πάλληλο που δεν μετατίθεται κατά τις διατάξεις του άρ¬ 
θρου 22 του παρόντος Διατάγματος. Οι μεταθέσεις αυτές 
ενεργούνται εντός τριμήνου από της υποβολής των σχε¬ 
τικών απήσεων. Υποβολή νέας αίτησης για αμοιβαία με¬ 
τάθεση δεν επιτρέπεται, αν δεν παρέλθει έτος από την 
προηγούμενη μετάθεση. 

2. Αμοιβαίες μεταθέσεις επιτρέπονται μόνο στις εξής 
περιπτώσεις: 

α. Μεταξύ υπαλλήλων που υπηρετούν σε πόλεις συμ¬ 
φερόντων τους. Στην περίπτωση αυτή ο χρόνος παραμο¬ 
νής τους στη νίέα Υπηρεσία θεωρείται ως χρόνος παρα¬ 
μονής στην πόλη συμφερόντων τους και μπορεί να διαρ¬ 
κέσει τόσο χρόνο όσο απαιτείται για τη συμπλήρωση του 
χρόνου της παραγράφου 3 του άρθρου 11 του παρόντος 
διατάγματος, προσμετρουμένου και του χρόνου που διή- 
νυσε στην προηγούμενη Υπηρεσία. 

β. Μεταξύ υπαλλήλων που δεν υπηρετούν σε πόλη των 
συμφερόντων τους. 

3. Οι μεταθέσεις για συνυπηρέτηση των υπαλλήλων του 
Πυροσβεστικού Σώματος με τη σύζυγό τους δημόσιο υ¬ 


πάλληλο ενεργούνται κατόπιν αιτήσεως του ενδιαφεοό- 
μενου και όταν δεν μπορεί να εξασφαλισθεί η συνυπηρέ¬ 
τηση από την Υπηρεσία της συζύγου, μόνο στις περιπτώ¬ 
σεις που επιτρέπουν οι διατάξεις του άρθρου 7 παράγρ. 4 
του Ν. 286/76 (Α’ 78). Ο υπάλληλος που μετατέθηκε σε 
Υπηρεσία για συνυπηρέτηση με τη σύζυγό του για όσο 
διάστημα υπηρετεί εκεί δεν λαμβάνει μόρια λογιζομένης 
της πόλης αυτής ως πόλης συμφερόντων του. 

4. Επιτρέπεται η συνυπηρέτηση των πυροσβεστικών υ¬ 
παλλήλων οπουδήποτε με σύζυγό τους πυροσβεστικό ή 
πολιτικό υπάλληλο του Σώματος. Στις περιπτώσεις που 
αμφότεροι οι σύζυγοι είναι πυροσβεστικοί υπάλληλοι ο 
νεότερος ακολουθεί υποχρεωτικά τον αρχαιότερο. Σε πε¬ 
ρίπτωση που ένας έκτων συζύγων είναι πυροσβεστικός υ¬ 
πάλληλος και ο άλλος πολιτικός υπάλληλος του Σώματος, 
ο πολιτικός υπάλληλος ακολουθεί τον πυροσβεστικό υ¬ 
πάλληλο. 

Άρθρο 16 

Μεταθέσεις λόγω προαγωγής - μεταθέσεις 
συνεπεία δυσμενούς κρίσης. 

1. Οι μεταθέσεις αυτές ενεργούνται στις περιπτώσεις 
που προβλέπονται από τις διατάξεις που διέπουντις κρί¬ 
σεις και τις προαγωγές των Αξιωματικών και από τον 
Κανονισμό Εσωτερικής Υπηρεσίας του Πυροσβεστικού 
Σώματος. 

2. Οι αξιωματικοί από το βαθμό του Αντιπυράρχου και ά¬ 
νω μετατίθενται σε οργανική θέση του βαθμού τους αμέ¬ 
σως μετά την προαγωγή τους και αξιωματικοί μέχρι το 
βαθμό του Επιπυραγού, στις μετά την προαγωγή τους τα¬ 
κτικές μεταθέσεις. Στην περίπτωση που λόγω προαγωγής 
υπάρξουν ομοιόβαθμοι υπεράριθμοι σε κάποια πόλη και 
ορισμένοι απ’ αυτούς πρέπει να μετατεθούν, μετατίθενται 
αυτοί που έχουν συμπληρώσει 4ετία ή 6ετία, άλλως οι νε- 
οπροαχθέντες. 

Άρθρο 17 

Τοποθετήσεις των εξερχομένων από την Πυροσβεστική 

Ακαδημία 

1. Για τις τοποθετήσεις των Πυροσβεστών που εξέρχο¬ 
νται από το Τμήμα Δοκίμων Πυροσβεστών εφαρμόζονται 
οι διατάξεις της παραγρ. 3 του άρθρου 2 του Α’ 
Κεφαλαίου του παρόντος διατάγματος. Επιπλέον οι διο¬ 
ριζόμενοι στο εξής Πυροσβέστες Γενικών Υπηρεσιών υ¬ 
πηρετούν υποχρεωτικά εντός της πρώτης δεκαετίας της 
σταδιοδρομίας τους στις Υπηρεσίες που αναφέρονται 
στην παράγρ. 6 του άρθρου 10, για ένα έτος, εφόσον υ¬ 
πάρχουν σχετικές υπηρεσιακές ανάγκες,προηγουμένων 
εκείνων που είναι άγαμοι. 

2. Οι Αρχιπυροσβέστες που εξέρχονται από το Τμήμα 
Αρχιπυροσβεστών τοποθετούνται εκ νέου στις 
Υπηρεσίες από τις οποίες προήλθαν και έχουν γι’ αυτούς 
εφαρμογή οι διατάξεις του παρόντος κανονισμού, για ό¬ 
λες τις περιπτώσεις κατάτιςτακτικές μεταθέσεις, εφόσον 
έχουν αποφοιτήσει μέχρι 31 Αυγούστου του έτους των με¬ 
ταθέσεων. 

3. Οι Ανθυποπυραγοί που αποφοιτούν από το Τμήμα 
Ανθυποπυραγών τοποθετούνται, εφόσον έχουν προη¬ 
γουμένως εξετασθεί οι αιτήσεις μεταθέσεων των παλαιο- 
τέρωνΥποπυραγών-Ανθυποπυραγών, σε θέσεις του βαθ¬ 
μού τους. 

4. Ανθυποπυραγοί δεν επιτρέπεται να υπηρετούν στην 
Κεντρική Υπηρεσία του Υπουργείου Δημόσιας Τάξης, στο 
Αρχηγείο Πυροσβεστικού Σώματος, στα Γραφεία των 
Περιφερειακών Διοικήσεων Πυροσβεστικών Υπηρεσιών 
και των Διοικήσεων Πυροσβεστικών Υπηρεσιών και στις 

ϋί 


Ειδικές Υπηρεσίες του Σώματος εκτός των Ειδικών 
Μονάδων Αντιμετώπισης Καταστροφών (Ε.Μ.Α.Κ.). 

5. Οι τοποθετήσεις των εξερχομένων από όλα τα 
Τμήματα της Πυροσβεστικής Ακαδημίας αποφασίζονται 
από τα Συμβούλια της παραγράφου 2του άρθρου Ιθτου 
παρόντος διατάγματος. 

Άρθρο 18 

Κριτήρια μεταθέσεων 

1. Για τις μεταθέσεις των υπαλλήλων του Πυροσβε¬ 
στικού Σώματος λαμβάνονται υπόψη τα εξής κριτήρια: 

α. Ο χρόνος υπηρεσίας σε Πυροσβεστικές Υπηρεσίες, 
β. Η οικογενειακή κατάσταση του υπαλλήλου, 
γ. Η χιλιομετρική απόσταση της πόλης στην οποία με¬ 
τατέθηκε ο υπάλληλος από την πόλη συμφερόντων του. 
δ. Ο αριθμός των μεταθέσεωντου υπαλλήλου, 
ε. Ταέτη υπηρεσίας του υπαλλήλου. 

2. Τα ανωτέρω κριτήρια βαθμολογούνται ως εξής: 

α. Οι υπάλληλοι που υπηρέτησαν σε Υπηρεσίες των 
Περιφερειακών Διοικήσεων Πυροσβεστικών Υπηρεσιών 
Θεσσαλίας, Στερεός Ελλάδας, Δυτικής Ελλάδας και 
Πελοποννήσου λαμβάνουν για κάθε μήνα υπηρεσίας 
σ’αυτές ενάμισυ (1,5) μόριο. Οι υπάλληλοι που υπηρέτη¬ 
σαν σε Υπηρεσίες των Περιφερειακών Διοικήσεων Πυρο¬ 
σβεστικών Υπηρεσιών Ηπείρου, Κεντρικής Μακεδονίας, 
Ανατολικής Μακεδονίας και Θράκης, Αττικής και των 
Περιφερειακών Διοικήσεων Πυροσβεστικών Υπηρεσιών 
Ιονίων νήσων και Δυτικής Μακεδονίας λαμβάνουν δύο και 
μισό (2,5) μόρια για κάθε μήνα υπηρεσίας σ’ αυτές. Οσοι 
υπηρέτησαν σε Υπηρεσίες των Περιφερειακών Διοική¬ 
σεων Πυροσβεστικών Υπηρεσιών Κρήτης, Νοτίου και 
Βορείου Αιγαίου λαμβάνουν τέσσερα (4) μόρια για κάθε 
μήνα υπηρεσίας σ’ αυτές. Ο χρόνος πέραν των δέκα έξι 
(16) ημερών υπολογίζεται ως πλήρης μήνας. Χρόνος λι- 
γάτερος των δέκα έξι (16) ημερών δεν λαμβάνεται υπόψη 
για τον υπολογισμό των μορίων. Δεν προσμετρώνται στον 
υπάλληλο μόρια στο διάστημα που εκτίει ποινή αργίας. 

β. Οι πυροσβεστικοί υπάλληλοι βαθμολογούνται με δέ¬ 
κα (10) μόρια για τη σύζυγο, δέκα (10) μόρια για το πρώτο 
παιδί, είκοσι (20) για το δεύτερο παιδί και τριάντα (30) μό¬ 
ρια για κάθε ένα από τα επόμενα παιδιά. Ως μέλη της οι- 
κσγένειαςτου υπαλλήλου θεωρούνται η σύζυγος και τα ά¬ 
γαμα παιδιά μέχρι ηλικίας 20 ετών ή μέχρι ηλικίας 25 ετών, 
εφόσον φοιτούν σε σχολές τριτοβάθμιας εκπαίδευσης 
της φοίτησης βεβαιούμενης με πιστοποιητικό της οικείας 
Σχολής, καθώς και τα ανίκανα για εργασία άγαμα παιδιά 
ανεξάρτητα από το όριο ηλικίας. Η αναπηρία και η ανικα¬ 
νότητα για εργασία βεβαιώνεται με πιστοποιητικό 
Κρατικού Νοσοκομείου και γνωμάτευση της Ανωτάτης 
Υγειονομικής Επιτροπής του Σώματος. Οι πυροσβεστικοί 
υπάλληλοι που ευρίσκονται εν χηρεία και έχουν παιδιά μέ¬ 
χρι ηλικίας 18 ετών λαμβάνουν επιπλέον δέκα (10) μόρια. 
Επίσης οι πυροσβεστικοί υπάλληλοι λαμβάνουν τέσσερα 
(4) επιπλέον μόρια για κάθε παιδί τους που σπουδάζει σε 
Ανώτερη ή Ανώτατη Σχολή της ημεδαπής ή αλλοδαπής 
και για όσο χρόνο διαρκούν οι σπουδές τους. ΓΊροκειμέ- 
νου περί Σχολών της ημεδαπής προϋπόθεση για την επί 
πλέον βαθμολόγηση είναι η έδρα της Σχολής να μη συ¬ 
μπίπτει με την έδρα της Υπηρεσίας όπου υπηρετεί ο υ¬ 
πάλληλος. Σε περίπτωση που για οποιοδήποτε λόγο ε- 
κλείψουν οι προϋποθέσεις υπολογισμού μορίων με βάση 
την οικογενειακή κατάσταση, ο υπάλληλος είναι υποχρε¬ 
ωμένος να το δηλώσει αμέσως εγγράφως, διαφορετικά 
τιμωρείται πειθαρχικά. 

γ. Οι πυροσβεσπκοί υπάλληλοι, ανάλογα με τη χιλιομε¬ 
τρική απόσταση των Υπηρεσιών στις οποίες έχουν υπη¬ 


ρετήσει από την πόλη των συμφερόντων τους, της κάθε 
μετάθεσης υπολσγιζομένης χωριστά, βαθμολογούνται 
ως εξής: 

(1) Στην πόλη των συμφερόντων τους 0 μόρια 

(2) Από 51-1 ΟΟχλμ. 20 μόρια 

(3) Από 101 - 250 χλμ. 40 μόρια 

(4) Από 251 - 500 χλμ. 60 μόρια «· 

(5) Από 501 και άνω 80 μόρια. 

Ως αποστάσεις σε χερσαίο και θαλάσσιο χώρο υπολο¬ 
γίζονται εκείνες που διανύονται από τα χερσαία και θα¬ 
λάσσια συγκοινωνιακά μέσα που εκτελούν τη συγκοινω¬ 
νία μεταξύ τωνπόλεων.Τα μόρια του υπαλλήλου που προ¬ 
κύπτουν από το συνυπολογισμό θαλασσίων και χερσαίων 
αποστάσεων ή μόνο θαλασσίων αποστάσεων τριπλασιά¬ 
ζονται. Δεν θεωρούνται ότι διανύονται με θαλάσσια συ¬ 
γκοινωνιακά μέσα, για τον τριπλασιασμό των μορίων, οι 
θαλάσσιες αποστάσεις Ρίου-Αντιρρίου και Ακτίου- 
Πρέβεζας. 

δ. Με την εξαίρεση των μεταθέσεων στην πόλη των συμ¬ 
φερόντων του, για κάθε μετάθεσή του ο υπάλληλος, βαθ¬ 
μολογείται για την πρώτη με τριάντα (30) μόρια, για τη 
δεύτερη με πενήντα (50) μόρια και εβδομήντα πέντε (75) 
μόρια για κάθε επιπλέον μετάθεση. Ως μετάθεση για τον 
υπολογισμό των μορίωντης περίπτωσης αυτής θεωρείται 
και η αρχική τοποθέτηση του υπαλλήλου σε πόλη εκτός ε¬ 
κείνης των συμφερόντων του. Δεν θεωρείται μετάθεση 
για τον υπολογισμό μορίων, για την περίπτωση αυτή, με¬ 
τάθεση που διήρκησε λιγότερο από έξι (6) μήνες. 

ε. Για κάθε πλήρες έτος υπηρεσίας του ο υπάλληλος 
βαθμολογείται με ένα (1) μόριο. 

3. Δεν υπολογίζεται για τη λήψη μορίων ο χρόνος που υ¬ 
πηρέτησε ο υπάλληλος μέχρι τη δημοσίευση του παρό¬ 
ντος διατάγματος σε πόλη που συμπίπτει με την πόλη των 
συμφερόντων του, όπως αυτή προκύπτει από τη δήλωση 
της παραγράφου 2 του άρθρου 11 του παρόντος. Επίσης 
δεν υπολογίζεται για τη λήψη μορίων ο χρόνος φοίτησης 
των Πυροσβεστικών. Υπαλλήλων στα Τμήματα της Πυρο¬ 
σβεστικής Ακαδημίας και σε Σχολεία ή Κέντρα της ημεδα¬ 
πής ή αλλοδαπής που πραγματοποιούνται με αίτησή 
τους. 

4. Δεν θεωρούνται μεταθέσεις, προκειμένου να υπολο- 
γισθούν μόρια για τις περιπτώσεις γ και δ της παραγρά¬ 
φου 2 του παρόντος άρθρου οι μεταθέσεις προς την πό¬ 
λη συμφερόντωντου υπαλλήλου και εκείνες που έγιναν α¬ 
πό την πόλη συμφερόντων για πόλη που απέχει μέχρι 50 
χιλιόμετρα απ’ αυτήν ή εκείνες που έγιναν απ’ οπουδήπο¬ 
τε για πόλη που απέχει μέχρι 50 χιλιόμετρα από την πόλη 
συμφερόντων του. 

Άρθρο 19 

Διαδικασία μεταθέσεων 

1. Οι μεταθέσεις των υπαλλήλων του Πυροσβεστικού 
Σώματος διακρίνονται σε τακτικές και έκτακτες. Οι μετα¬ 
θέσεις αποφασίζονται από τα οικεία Υπηρεσιακά Συμ¬ 
βούλια Μεταθέσεων και κοινοποιούνται με απόφαση του 
Υπουργού Δημόσιας Τάξης για τους Αξιωματικούς και με 
απόφαση του Αρχηγού Πυροσβεστικού Σώματος για 
τους Πυρονόμους, Υπαξιωμσπκούς και Πυροσβέστες. Οι 
αποφάσεις των Υπηρεσιακών Συμβουλίων Μεταθέσεων 
είναι υποχρεωτικές για τον Υπουργό Δημόσιας Τάξης και 
τον Αρχηγό Πυροσβεστικού Σώματος. 

2. Ως Υπηρεσιακό Συμβούλιο Μεταθέσεων για μεν τους 
Αξιωματικούς λεαουργείτο Ανώτερο Συμβούλιο Κρίσεων 
του Πυροσβεστικού Σώματος, για δε τους Πυρονόμους, 
Υπαξιωματικούς και Πυροσβέστες το Πρωτοβάθμιο Συμ¬ 
βούλιο Κρίσεων Υπαξιωμσπκών. Σε κάθε ένα από τα πα- 

ραπάνω Συμβούλια, συμμετέχουν και δύο αιρετοί εκπρό¬ 
σωποι των Πυροσβεστικών Υπαλλήλων, οι οποίοι για το 
μεν πρώτο Συμβούλιο είναι Αξιωματικοί οποιοσδήποτε 
βαθμού, για δετό δεύτερο Πυρονόμοι, Υπαξιωμαπκοί και 
Πυροσβέστες. Γία την εκλογή των αιρετών μελών εφαρ¬ 
μόζονται αναλόγως οι εκάστοτε ισχύουσες για το θέμα 
αυτό διατάξεις που αφορούντους λοιπούς πολιτικούς δη¬ 
μοσίους υπαλλήλους με τη διαφορά ότι δεν συντάσσο- 
νται ούτε ανακοινώνονται πίνακες εκλογέων. Εκλογείς εί¬ 
ναι όλοι οι υπηρετούντες κατά την ημερομηνία της εκλο¬ 
γής Πυροσβεστικοί Υπάλληλοι και η προκήρυξη των 
αρχαιρεσιών καθώς και η ρύθμιση λοιπών λεπτομερειών 
σχετικά με τη διεξαγωγή τους γίνεται με διαταγή του 
Αρχηγού του Πυροσβεστικού Σώματος. 

3. Κατά τον μήνα Ιανουάριο εκάστου έτους απάτην αρ¬ 
μόδια Διεύθυνση του Αρχηγείου Πυροσβεστικού Σώμα¬ 
τος συντάσσονται οι εξής πίνακες: 

α. Πίνακας των κενών θέσεων, κατά πόλη, που θα υπάρ¬ 
ξουν κατά το χρόνο των τακτικών μεταθέσεων. Στον πίνα¬ 
κα αυτό συμπεριλαμβάνονται οι θέσεις που προκύπτουν 
από τη διαφορά της υπηρετούσας δύναμης από εκείνη 
που αναφέρεται στην Απόφαση της παραγράφου 1 του 
άρθρου 11 του παρόντος διατάγματος καθώς και οι θέ¬ 
σεις που προβλέπεται ότι θα δημιουργηθούν λόγω μετα¬ 
θέσεων υπαλλήλων της Υπηρεσίας που συμπληρώνουν 
τον προβλεπόμενο από τις παραγράφους 3 και 6 του άρ¬ 
θρου 11 χρόνο στην Υπηρεσία αιπή. 

β. Πίνακας μεταθέσεων των πυροσβεστικών υπαλλή¬ 
λων που εμπίπτουν στις διατάξεις του παρόντος Κανο¬ 
νισμού κατά κλάδο, βαθμό και ειδικότητα με το σύνολο 
των μορίων που συγκεντρώνει ο κάθε υπάλληλος μέχρι 31 
Δεκεμβρίου του προηγούμενου έτους. Οι πίνακες αυτοί 
κοινοποιούνται σε όλες τις Υπηρεσίες του Σώματος μέχρι 

10 Φεβρουάριου. Ενστάσεις κατάτου πίνακα μεταθέσεων 
μπορούν να υποβληθούν, από κάθε πυροσβεστικό υπάλ¬ 
ληλο, εντός δέκα ημερών από την κοινοποίησή του. Οι εν¬ 
στάσεις εξετάζονται από τα οικεία Συμβούλια μεταθέσε¬ 
ων μέχρι 10 Μαρτίου τα δε αποτελέσματά τους κοινοποι¬ 
ούνται στους υπαλλήλους που υπέβαλαν τις ενστάσεις 
και όλες τις Υπηρεσίες του Σώματος ως τις 30 Μαρτίου. 

4. Μετά την κοινοποίηση των πινάκων της προϋγούμε- 
νης παραγράφου οι επιθυμούντες μετάθεση υπάλληλοι, 
εφόσον μέχρι 31 Αυγούστου του έτους αυτού συμπληρώ¬ 
νουν διετία στην πόλη που υπηρετούν, υποβάλλουν αιτή¬ 
σεις μεταθέσεων, το αργότερο μέχρι 10 Απριλίου, στις ο¬ 
ποίες δηλώνουν την πόλη που επιθυμούν να μετατεθούν. 
Στο ίδιο χρονικό διάστημα υποβάλλουν τις αιτήσεις τους 
και οι διαλαμβανόμενοι στις παραγρ. 5 και 6 του άρθρου 

11 του παρόντος υπάλληλοι. 

5. Το Αρχηγείο Πυροσβεστικού Σώματος φροντίζει για 
την προώθηση των αιτήσεων και του πίνακα μεταθέσεων 
των Υπαλλήλων ενώπιον του οικείου Υπηρεσιακού Συμ¬ 
βουλίου Μεταθέσεων. Το Συμβούλιο συνέρχεται μετά α¬ 
πό πρόσκληση του Προέδρου το δεύτερο δεκαπενθήμε¬ 
ρο του μηνός Μαΐου κάθε έτους και αποφασίζει για τις τα¬ 
κτικές μεταθέσεις συντάσσοντας σχετικό πρακτικό. Η 
σειρά στη διαδικασία των μεταθέσεων είναι η εξής: 
Πρώτα αποφασίζονται οι μεταθέσεις των υπεράριθμων υ¬ 
παλλήλων, ακολούθως εκείνων που συμπληρώνουν 4ε- 
τία, θετία ή θετία κατά τις διατάξεις της παραγρ. 3 του άρ¬ 
θρου 11 σε συνδυασμό με τις υπάρχουσες αιτήσεις και τέ¬ 
λος οι μεταθέσεις σε θέσεις για τις οποίες δεν υπάρχουν 
αιτήσεις και με βάση τα λιγότερα μόρια. Οι μεταθέσεις 
κοινοποιούνται στις Υπηρεσίες μέχρι 15 Ιουνίου και εκτε- 
λούνται υποχρεωτικά μέχρι 31 Αυγούστου. 

6. Στις περιπτώσεις που δεν υπάρχουν αιτήσεις υπαλ¬ 


λήλων για την κάλυψη κενών θέσεων Υπηρεσιών τότε με¬ 
τατίθενται υποχρεωτικά προς αυτές εκείνοι οι υπάλληλοι 
που έχουν δηλώσει τις πόλεις έδρες των Υπηρεσιών αυ¬ 
τών ως πόλεις συμφερόντων τους, ανεξάρτητα από το 
χρόνο παραμονής στην πόλη που υπηρετούν και αν πάλι 
υπάρξουν κενές θέσεις οι θέσεις αυτές καλύπτονται από 
τον πίνακα μεταθέσεων ως εξής: 

α. Καλούνται, κατά βαθμό και ειδικότητα ισάριθμοι με 
τις κενές οργανικές θέσεις υπάλληλοι οι οποίοι έχουν τα 
λιγότερα μόρια στον πίνακα μεταθέσεων και συμπληρώ¬ 
νουν τουλάχιστον διετή Υπηρεσία στην πόλη που υπηρε¬ 
τούν μέχρι 31 Αυγούστου, να δηλώσουν υποχρεωτικά την 
Υπηρεσία στην οποία επιθυμούν να καλύψουν κενή οργα¬ 
νική θέση. Η δήλωση αυτή δεν έχει την έννοια της δήλω¬ 
σης προτίμησης και ο υπάλληλος που μετατίθεται με τη 
διαδικασία αυτή λαμβάνει τα προβλεπόμενα από τον κα¬ 
νονισμό αυτό μόρια. 

β. Με βάση τις δηλώσεις της προηγούμενης περίπτω¬ 
σης οι υπάλληλοι μετατίθενται στις Υπηρεσίες που έχουν 
δηλώσει. Αν για κάποια Υπηρεσία υπάρχουν περισσότε¬ 
ρες δηλώσεις υπαλλήλων από τις κενές οργανικές θέσεις 
που πρόκειται να καλυφθούν σ’ αυτήν, τότε μετατίθενται 
εκείνοι που έχουν τα περισσότερα μόρια οι δε λοιποί με¬ 
τατίθενται σύμφωνα με τις ανάγκες σε άλλη Υπηρεσία. 

Ειδικά για την κάλυψη κενών θέσεων Επιπυραγών και 
Πυραγών για τις οποίες δεν υπάρχουν αιτήσεις μεταπ'θε- 
νται ανεξαρτήτως μορίων οι μη έχοντες μετατεθεί καθ’ ό¬ 
λη τη σταδιοδρομία τους, εξαιρέσει εκείνων που υπηρε¬ 
τούν στις οριζόμενες από την παράγρ. 6 του άρθρου 11 
του παρόντος Υπηρεσίες, προηγουμένων εκείνων που έ¬ 
χουν τα λιγότερα μόρια. Μη υπαρχόντων τέτοιων περι¬ 
πτώσεων η κάλυψη των θέσεων γίνεται με τη διαδικασία 
των περιπτώσεων α και β της παρούσας. 

7. Για τις περιπτώσεις των εκτάκτων μεταθέσεων τα 
Συμβούλια συνέρχονται μετά από πρόσκληση του 
Αρχηγού Πυροσβεστικού Σώματος. Εκτακτες μεταθέσεις 
γίνονται μόνο στις εξής περιπτώσεις: 

α. Για πλήρωση κενών οργανικών θέσεων Πυροσβε¬ 
στικής Υπηρεσίας που λειτουργεί για πρώτη φορά. 

β. Λόγω προαγωγής, κατάργησης ή υποβιβασμού 
Υπηρεσίας. 

γ. Λόγω καταφανούς υπαιτιότητας του υπαλλήλου, 
δ. Για λόγους υγείας, 
ε. Λόγω δυσμενούς κρίσεως. 

στ. Λόγω σπουδών των υπαλλήλων ή των τέκνων τους, 
ζ. Λόγω υποβολής απησης για αμοιβαία μετάθεση ή συ- 
νυπηρέτηση. 

η. Λόγω προαγωγής του υπαλλήλου. 

Για τις μεταθέσεις σε Υπηρεσίες που λεπουργούν για 
πρώτη φορά προηγούνται στην ικανοποίηση των σχετι¬ 
κών αιτήσεων, ανεξαρτήτως μορίων και χρόνου παραμο¬ 
νής στις πόλεις που υπηρετούν, οι υπάλληλοι που έχουν 
ως πόλη συμφερόντων, πόλη που ευρίσκεται εντός του 
Νομού στον οποίον πρόκειται να λειτουργήσει η νέα 
Υπηρεσία και σε περίπτωση που δεν υπάρχουν αιτήσεις ή 
αυτές δεν επαρκούν γιατην κάλυψη όλων των θέσεων, τό¬ 
τε εφαρμόζεται η διαδικασία της προηγούμενης παρα¬ 
γράφου. Σε περίπτωση κατάργησης ή υποβιβασμού 
Υπηρεσίας οι υπάλληλοι αποσπώνται σε Υπηρεσίες της 
Περιφερειακής Διοίκησης στην οποία ανήκουν ή σε 
Υπηρεσίες όμορων Περιφερειακών Διοικήσεων ή σε 
Υπηρεσίες που επιθυμούν, εφόσον εξυπηρετείται το υπη¬ 
ρεσιακό συμφέρον μέχρι το χρόνο των τακτικών μεταθέ¬ 
σεων, οπότε και εφαρμόζονται γι’αυτούς οι περί 
μεταθέσεων διατάξεις του παρόντος κανονισμού. Αν δεν 
εμπίπτουν στις διατάξεις αυτές, τότε μετατίθενται σε 

Υπηρεσίες, όπου εξυπηρετείται το υπηρεσιακό συμφέ¬ 
ρον. 

8. Αναστολή χορήγησης φύλλου πορείας στους με ο- 
ποιοδήποτε τρόπο μετατιθεμένους δεν επιτρέπεται, ε¬ 
κτός των ευρισκομένων σε μακρά αναρρωτική άδεια. Τα 
φύλλα πορείας στους υπαλλήλους που μετατίθενται χο¬ 
ρηγούνται την 1η και την 16η εκάστου μηνός. Οι έγγαμοι 
οφείλουν να παρουσιασθούν στην Υπηρεσία που μετατί¬ 
θενται 10 ημέρες μετά τη χορήγηση του φύλλου πορείας, 
ενώ οι άγαμοι μετά από 5. 

9. Εκτακτες μεταθέσεις δεν εκτελούνται κατά το χρονι¬ 
κό διάστημα από 15 Δεκεμβρίου έως 15 Ιανουάριου κα¬ 
θώς και το χρονικό διάστημα που περιλαμβάνεται μεταξύ 
ενός Ιδνθημέρου προ του ΠΑΣΧΑ και ενός Ιδνθημέρου 
μετά το ΠΑΣΧΑ. 

Άρθρο 20 
Αποσπάσεις 

1. Αποσπάσεις υπαλλήλων επιτρέπονται γιατην κάλυψη 
εκτάκτων ή εποχιακών ή ειδικών υπηρεσιακών αναγκών ή 
μετά από αιτήσεις υπαλλήλων. Σε περιπτώσεις που οι α¬ 
ποσπάσεις ενεργούνται για υπηρεσιακούς λόγους από 
τις Υπηρεσίες που πρόκεπαι να γίνουν αποσπάσεις, απο- 
σπώνται οι υπάλληλοι που δεν έχουν αποσπασθεί στο πα¬ 
ρελθόν και έχουν, σε σύγκριση με τους ομοιόβαθμούς 
τους που υπηρετούν στην ίδια Υπηρεσία, τα λιγάτερα μό¬ 
ρια. Στις περιπτώσεις που η απόσπαση ενεργείται για υ¬ 
πηρεσιακούς λόγους ο υπάλληλος στην Υπηρεσία που α- 
ποσπάται λαμβάνει μόρια κστάτις διατάξεις της περίπτω¬ 
σης α της παραγράφου 2 του άρθρου 18 του παρόντος. 
Δεν εππρέπεται απόσπαση για υπηρεσιακούς λόγους υ¬ 
παλλήλου ο οποίος στο διάστημα από 31 Αυγούστου εκά¬ 
στου έτους μέχρι τις προσεχείς τακτικές μεταθέσεις συ¬ 
μπληρώνει το χρόνο της παραγράφου 3 του άρθρου 11 
του παρόντος. 

2. Οι αποσπάσεις με βάση τις τυχόν υπάρχουσες αιτή¬ 
σεις υπαλλήλων ικανοποιούνται, εφόσον δεν δημιουρ- 
γούνται λεπουργικά προβλήματα στις Υπηρεσίες από τις 
οποίες θα αποσπασθούν και εφόσον οι υπάλληλοι δεν με¬ 
τατίθενται στις προσεχείς τακτικές μεταθέσεις. Οι απο¬ 
σπάσεις με αίτηση του υπαλλήλου μπορεί να είναι διάρ¬ 
κειας μέχρι δύο (2) μηνών και εππρέπεται μία ανά διετία. 

3. Οι αποσπάσεις του παρόντος άρθρου, από το βαθμό 
του Πυροσβέστη μέχρι και του Επιπυραγού, γίνονται με α¬ 
πόφαση του Αρχηγού Πυροσβεστικού Σώματος μετά από 
σύμφωνη γνώμη του οικείου Υπηρεσιακού Συμβουλίου, 
για δε τους λοιπούς Αξιωματικούς με απόφαση του 
Υπουργού Δημόσιας Τάξης μετά από σύμφωνη γνώμη 
του οικείου Υπηρεσιακού Συμβουλίου Μεταθέσεων. Οι α¬ 
ποσπάσεις για υπηρεσιακούς λόγους γίνονται για χρονι¬ 
κό διάστημα μέχρι τεσσάρων (4) μηνών κάθε έτους, εκτός 
των περιπτώσεων της παρ. 7 του άρθρου 19 του παρό¬ 
ντος διατάγματος και μετάταξης του υπαλλήλου στην κα¬ 
τηγορία των ειδικών υπηρεσιών, που διαρκούν μέχριτις ε¬ 
πόμενες τακτικές μεταθέσεις. Προκειμένου να λειτουρ¬ 
γήσει παράρτημα του Τμήματος Δοκίμων Πυροσβεστών 
της Πυροσβεστικής Ακαδημίας, σε πόλη εκτός της πόλης 
έδρας αυτής, είναι δυνατόν η απόσπαση να διαρκέσει ό¬ 
σο και η διάρκεια λειτουργίας του τμήματος αυτού. 

Άρθρο 21 

Μετακινήσεις προσωπικού μέσα στην ίδια πόλη 

1. Οι μετακινήσεις πυροσβεστικών υπαλλήλων μεταξύ 
ανεξαρτήτων Υπηρεσιών που εδρεύουν μέσα στην αυτή 
πόλη δε θεωρούνται μεταθέσεις και γίνονται οποτεδήπο¬ 


τε με απόφαση του Αρχηγού του Πυροσβεστικού Σώμα¬ 
τος και χωρίς απόφαση Υπηρεσιακού Συμβουλ&υ με τον 
περιορισμό ότι αυτές δεν μπορεί να είναι περισσότερες α¬ 
πό δύο (2) εντός του αυτού έτους για κάθε υπάλληλο. 

2. Με τη διαδικασία της προηγούμενης παραγράφου ο 
Αρχηγός του Πυροσβεστικού Σώματος, μπορεί να μετα¬ 
θέτει, από οποιαδήπστε Υπηρεσία και αν υπηρετούν, α¬ 
ξιωματικούς προκειμένου αυτοί να τοποθετηθούν 
Υπασπιστές του Υπουργού Δημόσιας Τάξης, του 
Αρχηγού και Υπαρχηγού του Σώματος. Για τους 
Υπασπιστές, για όσο διαρκεί η ιδιότητά τους αυτή, δεν ι¬ 
σχύει ο Κανονισμός Μεταθέσεων, μετά δε τη λήξη της θη¬ 
τείας των ως Υπασπιστών αυτοί επανέρχονται στην 
Υπηρεσία από την οποία προήλθαν αν εξακολουθεί να υ¬ 
πάρχει σ’ αυτή θέση του βαθμού τους, διαφορετικά μετα¬ 
τίθενται κστάτις επόμενεςτακπκές μεταθέσεις σύμφωνα 
με τις διατάξεις του παρόντος Κανονισμού. 

3. Οι μετακινήσεις του πυροσβεστικού προσωπικού μέ¬ 
σα στην ίδια πόλη όπου εδρεύει Περιφερειακή Διοίκηση 
και έχει συσταθεί σ’ αυτή Διοίκηση Πυροσβεστικών 
Υπηρεσιών γίνεται ως εξής: 

α. Του Διοικητή και Υποδιοικητή της Διοίκησης με από¬ 
φαση του Αρχηγού Πυροσβεστικού Σώματος ύστερα από 
εισήγηση του οικείου Περιφερειακού Διοικητή. 

β. Των Διοικητών των Σταθμών και λοιπών Αξιωματικών 
από το Διοικητή της Περιφερειακής Διοίκησης. 

γ. Οι μετακινήσεις των Πυροσβεστικών Υπαλλήλων από 
το βαθμό του Πυρονόμου και κάτω από τη Διοίκηση 
Πυροσβεστικών Υπηρεσιών Αθηνών στην Διοίκηση 
Πυροσβεστικών Υπηρεσιών Πειραιώς και αντιθέτως γίνε¬ 
ται από τον οικείο Περιφερειακό Διοικητή. 

δ. Των Πυρονόμων, Υπαξιωμστικών και Πυροσβεστών 
μεταξύ των Υπηρεσιώντης Διοίκησης από το Διοικητή της 
Διοίκησης. 

4. Στις πόλεις όπου εδρεύει Περιφερειακή Διοίκηση χω¬ 
ρίς σ’αυτή να έχει συσταθεί Διοίκηση Πυροσβεστικών 
Υπηρεσιών οι μετακινήσειςτου προσωπικού, γίνονται από 
τον οικείο Περιφερειακό Διοικητή. 

5. Στις πόλεις όπου έχει συσταθεί Διοίκηση 
Πυροσβεστικής Υπηρεσίας χωρίς να εδρεύει σ’ αυτή 
Περιφερειακή Διοίκηση οι μετακινήσειςτου προσωπικού 
γίνονται: 

α. Του Διοικητή της Διοίκησης από τον Αρχηγό του 
Πυροσβεστικού Σώματος. 

β. Τους Διοικητές των Σταθμών από τον οικείο 
Περιφερειάρχη μετά από εισήγηση του Διοικητή της 
Διοίκησης. 

γ. Του λοιπού Πυροσβεστικού προσωπικού από τον 
Διοικητή της Διοίκησης. 

Άρθρο 22 

Έκταση εφαρμογής των διατάξεων του Κανονισμού 
Μεταθέσεων 

1. Εξαιρούνται των μεταθέσεων - αποσπάσεων και υπη¬ 
ρετούν στην πόλη που επιθυμούν οι πολύτεκνοι, οι γονείς 
παιδιών με ειδικές ανάγκες, οι υπάλληλοι που έχουν την ε¬ 
πιμέλεια τουλάχιστον ενός (1) παιδιού και τελούν σε χη¬ 
ρεία, οι υπάλληλοι που έχουν σύζυγο με αναπηρία τουλά¬ 
χιστον 67%, οι διαζευγμένοι που έχουν με δικαστική από¬ 
φαση την επιμέλεια έστω και ενός παιδιού, οι 
ολυμπιονίκες και οι παθόντες εν υπηρεσία “ένεκα ταύτης 
και δια τούτην” που βρίσκονται σε κατάσταση υπηρεσίας 
γραφείου, εφόσον δικαιολογείται θέση του βαθμού τους 
στην Υπηρεσία που υπηρετούν. 

2. Επίσης δεν μετατίθενται ούτε αποσπώνται χωρίς τη 
θέλησή τους οι πυροσβεστικοί υπάλληλοι από το βαθμό 

του Πυρονόμου και κάτω που έχουν συμπληρώσει 25 έτη 
πραγματικής υπηρεσίας στο Σώμα. 

3. Οι υπάλληλοι των παραγράφων 1 και 2 του παρόντος 
άρθρου υπηρετούν εντός των οργανικών θέσεων της πό¬ 
λης που υπηρετούν. Τα αιρετά μέλη των Συμβουλίων 
Μεταθέσεων, εφόσον το επιθυμούν, υπηρετούν, για όσο 
διάστημα διαρκεί η θητεία τους, στην πόλη έδρα των 
Συμβουλίων. 

4. Οι διατάξεις του παρόντος Κανονισμού εκτός των 
διατάξεωντων άρθρων 10,11 παράγρ. 7,12,13,14,16,19 
παράγρ. 7και22παράγρ. 1 δεν έχουν εφαρμογή για τους 
αξιωματικούς από το βαθμό του Ανππυράρχου και άνω οι 
οποίοι υπηρετούν υποχρεωτικά σε οργανικές θέσεις του 
βαθμούτους. 

5. Γιατους πυροσβεστικούς υπαλλήλους μέχρι το βαθ¬ 
μό του Πυρονόμου, που κατατάσσονται σύμφωνα με τις 
διατάξεις του Κεφαλαίου Α του παρόντος διατάγματος, 
είναι κατ’ αρχήν αμετάθετοι και δεν έχουν εφαρμογή οι 
διατάξεις του Κανονισμού Μεταθέσεων, εκτός των περι¬ 
πτώσεων που αφορούν μεταθέσεις, σύμφωνα με τις δια¬ 
τάξεις της παραγρ. 1 του άρθρου 17 του παρόντος, για 
λόγους υγείας, καταφανούς υπαιτιότητας του υπαλλή¬ 
λου και αμοιβαίων μεταθέσεων μεταξύ τους για τις οποί¬ 
ες έχουν ανάλογη εφαρμογή οι διατάξεις των άρθρων 12, 
14 και 15 του Κανονισμού Μεταθέσεων. Ειδικά για τους 
πυροσβεστικούς υπαλλήλους αυτής της παραγράφου 
σε περίπτωση μετάθεσής τους λόγω καταφανούς υπαι¬ 
τιότητας επιστρέφουν στην πόλη από την οποία μετατέ¬ 
θηκαν μετά διετία και σε περίπτωση μετάθεσής τους για 
λόγους υγείας, επιστρέφουν στην πόλη από την οποία 
μετατέθηκαν, όταν εκλείψουν οι λόγοι υγείας που προ- 
κάλεσαν αυτήν. 

ΚΕΦΑΛΑΙΟ Γ 
Άρθρο 23 

Τελικές μεταβατικές και καταργηπκές διατάξεις 

1. Οι διατάξεις του Κεφαλαίου Α του παρόντος Δια¬ 
τάγματος, εκτός εκείνωνπου αναφέρονται σταπροσόνταε- 
φαρμόζονται αναλόγως και για τις κατατάξεις άλλων κατη¬ 
γοριών προσωπικού του Πυροσβεστικού Σώματος, εκτός 
των κατατασσομένων Ανθυποπυραγών Πλοηγών Κυβερ¬ 
νητών και Μηχανικών, με τη διαφορά ότι, όταν οι κατατασ- 
σόμενοι είναι αξιωματικοί, αντί Υπουργικής Απόφασης για 
το διορισμό τους εκδίδεται Προεδρικό Διάταγμα. Για την 
κατάταξη Ανθυποπυραγών Πλοηγών Κυβερνητών και 
Μηχανικών εφαρμόζονται αναλόγως οι διατάξεις του 
Κεφαλαίου Ατού παρόντος διατάγματος που αναφέρονται 
στην κατάταξη οδηγών Δοκίμων Πυροσβεστών, εξαιρέσει 
εκείνωνπου αναφέρονται στα προσόντα ανπ' όμως της βαθ¬ 
μολογίας του απολυτηρίου Λυκείου λαμβάνεται υπόψη για 
την τοποθέτησή τους κατά σειρά επττυχίας ο βαθμός του 
πτυχίου της Σχολής Εμποροπλοιάρχων και Μηχανικών από 
την οποία έχουν αποφοιτήσει και αντίτης κατηγορίας της ά¬ 
δειας οδήγησης λαμβάνεται υπόψη και βαθμολογείται η κα- 
τηγορίατου διπλώματος. 


2. Για την εφαρμογή των διατάξεων του παρόντος.. 
Διατάγματος θεωρείται ως ενιαία πόλη ο Νομός Αττικής 
εκτός της πόλης του Λαυρίου, επίσης θεωρούνται ότι ευ- 
ρίσκονται στην ίδια πόλη η Π.Υ. Κω με την Π.Υ. Κ/Α Κω, η 
Π.Υ. Καλαμάτας με την Π.Υ./Π.Α. Καλαμάτας, η Π.Υ. 
ΛεχαινώνμετηνΠ.Υ./Π.Α. Ανδραβίδας καιη Π.Υ. Ρόδου με 
την Π.Υ./Κ.Α. Ρόδου. Ως πόλη έδρα των υπολοίπων 
Πυροσβεστικών Υπηρεσιών Αεροδρομίων θεωρείται το ί¬ 
διο το Αεροδρόμιο. 

3. Οπου στις διατάξεις του παρόντος διατάγματος και 
προκειμένου για μετάθεση, απόσπαση ή μετακίνηση γίνε¬ 
ται αναφορά στον όρο “υπάλληλοι” νοούνται οι ομοιό- 
βαθμοι πυροσβεστικοί υπάλληλοι ή αυτοί στους οποίους 
νομίμως μπορούν να ανατεθούν τα αυτά καθήκοντα. 

4. Οι πυροσβεστικοί υπάλληλοι μέχρι το βαθμό του 
Πυρονόμου που υπηρετούν κατά την έναρξη ισχύος του 
παρόντος Διατάγματος σε Υπηρεσίες των Περιφερει¬ 
ακών Διοικήσεων Πυροσβεστικών Υπηρεσιών Αττικής, 
Βορείου Αιγαίου, Νοτίου Αιγαίου και Ιονίων Νήσων εκτός 
της Λευκάδας μπορούν εφόσον το επιθυμούν να ζητή¬ 
σουν, με αίτησή τους, τη μόνιμη παραμονή στην Υπηρεσία 
που υπηρετούν μέχρι το τέλος της σταδιοδρομίας τους, 
εφόσον δεν εξελιχθούν σε αξιωματικούς. Δικαίωμα να ζη¬ 
τήσουν με αίτησή τους μόνιμη παραμονή στις Υπηρεσίες 
αυτές έχουν και οι υπάλληλοι που θα υπηρετήσουν μελ¬ 
λοντικά σπς Υπηρεσίες αυτές. Η αίτησή τους εισάγεται 
στο Συμβούλιο Μεταθέσεων το οποίο αποφαίνεται ορι¬ 
στικά. Οι αποφάσεις αυτές είναι υποχρεωτικές για τον 
Αρχηγό του Πυροσβεστικού Σώματος. Αρνητική απόφα¬ 
ση του Συμβουλίου πρέπει να είναι επαρκώς αιτιολογημέ¬ 
νη. Οι διατάξεις αυτής της παραγράφου εφαρμόζονται 
και για κάθε άλλη Υπηρεσία του Σώματος πριν από την 
προκήρυξη διαγωνισμού κατάταξης για την κάλυψη θέ¬ 
σεων προσωπικού της Υπηρεσίας αυτής. Για τους υπαλ¬ 
λήλους που εμπίπτουν σπς διατάξεις της παρούσης πα¬ 
ραγράφου έχουν ανάλογη εφαρμογή οι διατάξεις της πα¬ 
ραγρ. 5 του προηγούμενου άρθρου. 

5. Οι προθεσμίες του Κεφαλαίου Β’ του παρόντος Δια¬ 
τάγματος, εκτός εκείνων της παραγράφου 5 του άρθρου 
19, είναι για το πρώτο έτος εφαρμογής του παρόντος, εν¬ 
δεικτικές. 

6. Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβέρνησης, εκτός των διατάξεων που αφορούν τις με¬ 
ταθέσεις που η ισχύς τους αρχίζει από 1-9-1996, οπότε 
καταργείται κάθε γενική ή ειδική διάταξη που αντίκεπαι 
στις διατάξεις του. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα 17 Ιουνίου 1996 

